open-index/open-wikipedia-markdown huggingface dataset:
കാലഭൈരവൻ

ഹൈന്ദവ വിശ്വാസപ്രകാരം പരമശിവന്റെ ഒരു പ്രചണ്ഡരൂപമാണ് **കാലഭൈരവൻ** (സംസ്കൃതം:**काल भैरव**) അഥവാ "ഭൈരവൻ". വിനാശകാരിയായ അല്ലെങ്കിൽ വിനാശത്തെ നിയന്ത്രിക്കുന്ന ശിവരൂപമാണ് കാലഭൈരവൻ എന്നാണ് വിശ്വാസം.  ഹിന്ദുമതത്തെ കൂടാതെ ജൈന, ബുദ്ധമതങ്ങളിലും കാലഭൈരവനെ ആരാധിക്കാറുണ്ട്.

സംഹാരരുദ്രനായിട്ടാണ് കാലഭൈരവനെ പൊതുവേ ചിത്രീകരിക്കാറുള്ളത്. ശരീരത്തിൽ സർപ്പങ്ങളും തലയോട്ടിമാലയും ആഭരണമായി അണിഞ്ഞിരിക്കുന്നു. മഹാദേവന്റെ രൂപങ്ങളായ എട്ട് ഭൈരവന്മാരിൽ പ്രധാനിയാണ്‌ കാലഭൈരവൻ. മഹേശ്വരൻ ഈ രൂപത്തിൽ ബ്രഹ്മാവിന്റെ അഞ്ചാമത്തെ ശിരസ്സ് നുള്ളിയെടുത്തു എന്ന് ശിവപുരാണത്തിൽ കാണാം. കാലത്തിന്റെ അഥവാ സമയത്തിന്റെ ഈശ്വരനായും കാലഭൈരവനെ സങ്കൽപ്പിക്കാറുണ്ട്. കാവൽദൈവമായ കാലഭൈരവനെ ആരാധിച്ചാൽ കാലദോഷങ്ങളും കഠിനമായ ദുരിതങ്ങളും അകന്ന് ദീർഘായുസ്സ്‌ ലഭിക്കുമെന്നാണ് വിശ്വാസം. സുവർണ്ണഭൈരവൻ എന്ന രൂപത്തിൽ സമ്പത്തും ഐശ്വര്യവും നൽകുന്നതും ഭൈരവൻ തന്നെ എന്ന് വിശ്വാസമുണ്ട്. ശനിയുടെ യഥാർത്ഥ ദേവതയും കാലഭൈരവൻ ആണെന്നാണ് ഐതീഹ്യം. സതിയുടെ ശരീരപിണ്ഡങ്ങളുടെ രൂപത്തിൽ ആദിപരാശക്തി കുടികൊള്ളുന്ന ശക്തിപീഠക്ഷേത്രങ്ങളുടെ സംരക്ഷണമൂർത്തിയായി കാലഭൈരവനെ പ്രതിഷ്ഠിച്ചിരിക്കുന്നു. കാശിയിലെ (വാരാണസി) കാലഭൈരവക്ഷേത്രം പ്രസിദ്ധമാണ്. കാശിയുടെ കാവൽ ദൈവമായ കാലഭൈരവൻ സകല ആപത്തുകളിൽ നിന്നും ഭക്തരെ രക്ഷിക്കുമെന്നാണ് വിശ്വാസം.  കേരളത്തിലെ കണ്ണൂർ ജില്ലയിലെ "പറശ്ശിനിക്കടവ് മുത്തപ്പൻ", കൊടുങ്ങല്ലൂർ ഭഗവതിക്ഷേത്രത്തിലെ പ്രധാന ഉപദേവനായ "ക്ഷേത്രപാലൻ" എന്നിവർ കാലഭൈരവന്റെ സങ്കല്പം ആണെന്ന് കണക്കാക്കപ്പെടുന്നു. 

## വേഷം
**മാർച്ചമയം** - അരിച്ചാന്തും പൂണൂലും

**മുഖത്തെഴുത്ത്** - തേപ്പുംകുറി

**തിരുമുടി** - ഓങ്കാരമുടി

## ചിത്രങ്ങൾ

പ്രമാണം:Kali and Bhairava in Union.jpg|കാളീഭൈരവ സംഗമം, 18ആം നൂറ്റാണ്ടിലെ ചിത്രം, നേപ്പാൾ
പ്രമാണം:Bhairava Adityavarman.jpg|ഭൈരവ ശില്പം, ഇന്തോനേഷ്യ 14-ആം നൂറ്റാണ്ട്.
പ്രമാണം:Bhairava.jpg


## അവലംബം

## പുറത്തേക്കുള്ള കണ്ണികൾ
* ഭൈരവ ആരാധന-ചാലിസ  
* Obtaining a Yidam (Bhairava or Dakini) as a guide and protector  (from wisdom-tree.com)

വർഗ്ഗം:ശൈവം
വർഗ്ഗം:ദൈവം-സംസ്കാരത്തെ അടിസ്ഥാനമാക്കി
വർഗ്ഗം:വിവിധമതങ്ങളിൽ ആരാധിക്കപ്പെടുന്ന ദൈവസങ്കല്പങ്ങൾ
കന്നുകാലികളിലെ വ്രണം

മൃഗങ്ങളുടെ ശരീരത്തിലുണ്ടാകുന്ന വ്രണം സൂക്ഷിച്ചില്ലെങ്കിൽ ഗുരുതരമാകാനിടയുണ്ട്. മുറിവുകളിൽ ഈച്ച മുട്ടയിടുകയും, ഈ മുട്ടകൾ വിരിഞ്ഞുണ്ടാകുന്ന പുഴുക്കൾ മുറിവിലുള്ള മാംസം ഭക്ഷിച്ച് വളരുകയും ചെയ്യുന്നു .ഏകദേശം ആറുദിവസം കൊണ്ടുതന്നെ പൂർണ്ണവളർച്ചയെത്തി ഇവ മണ്ണിൽ വീണ് പ്യൂപ്പയാകും.

## ലക്ഷണങ്ങൾ
വ്രണത്തിൽ നിന്നു ചോരയൊലിയ്ക്കുന്നുണ്ടെങ്കിൽ  പുഴു അകത്തുണ്ടെന്നുള്ളതിന്റെ ലക്ഷണമാണ്. ദുർഗന്ധവും അനുഭവപ്പെടാം.പുറമേയുള്ള രക്തവും പഴുപ്പും നീക്കം ചെയ്താൽ വ്രണത്തിലെ പുഴുക്കളെക്കാണാൻ കഴിയും.

## ചെയ്യേണ്ടത്
യൂക്കാലിപ്റ്റസ് തൈലത്തിലോ *ടാർപന്റയിൻ* തൈലത്തിലോ വൃത്തിയാക്കിയ പഞ്ഞിമുക്കി മുറിവിൽ വച്ചാൽ പുഴുക്കൾ പുറത്തേയ്ക്കിറങ്ങിവരും.അകത്തു കടിച്ചിരിയ്ക്കുന്ന പുഴുക്കളെ ഒരു കൊടിൽ കൊണ്ടു പെറുക്കിക്കളയുക.
ആഴത്തിലുള്ള മുറിവാണെങ്കിൽ ഒരു ഡോക്ടറുടെ സഹായം അടിയന്തരമായി തേടണം. മുറിവുകൾ ഭേദമാകുന്നതിനു മറ്റു ഔഷധങ്ങൾ ,ലേപനങ്ങൾ എന്നിവ ഉപയോഗിക്കാവുന്നതാണ്..

## അവലംബം

വർഗ്ഗം:പശുപരിപാലനം
കൈരളി ക്ലബ് ഊരകം

കേരളത്തിൽ മലപ്പുറം ജില്ലയിലെ തിരൂരങ്ങാടി താലൂക്കിൽ വേങ്ങര ബ്ളോക്കിൽ ഉൾപ്പെടുന്ന ഒരു ഗ്രാമപഞ്ചായത്തായ  ഊരകം പഞായത്തിൽ പച്ചപ്പിൻറെ പറുദീസയായ ഊരകം മല യുടെ അടിവാരത്തിൽ സമ്പൽ സഹ്മ്ര്ധമായ പാട ശേഖരങ്ങളും തെങ്ങിൻ തോപ്പുകളും വയലുകളും തോടുകളും കുളങ്ങളും അരുവികളും കുന്നുകളും കൊണ്ട് നിറഞ്ഞു പ്രക്രതിയുടെ വരദാനമായ  യാറംപടി യുടെ മടിത്തട്ടിൽ കഴിഞ്ഞ ഇരുപത് വർഷത്തിലധികമായി കലാ കായിക സാംസ്‌കാരിക സേവന പാതയിൽ  പ്രവർത്തനം കാഴ്ച വെക്കുന്ന ഒരു ക്ലബ് ആണ് കൈരളി ആർട്സ് & സ്പോർട്സ് ക്ലബ്ബ് 
കൈരളി ക്ലബ്ബിനു പതിറ്റാണ്ടുകളുടെ പാരമ്പര്യം ഉണ്ട്.

## പ്രതേകതകൾ
മൂന്ന് പതിറ്റാണ്ടിലേറെയായി ഗ്രാമത്തിൻറെ ഇല്ലാ അർത്ഥത്തിലും കക്ഷി രാഷ്ട്രീയ മത വ്യത്യാസമില്ലാതെ അയൽ ഗ്രാമങ്ങൾക്ക് പോലും മാത്രകയായി ഒരു മാലയിൽ കോർത്തെടുത്ത മുത്തുമണികളെ പോലെ നാടിന് വേണ്ടി നാട്ടുകാർക്ക് വേണ്ടി 250 ലേറെ യുവാക്കളുടെ ആത്മാർത്ഥ കൂട്ടായ്മയാണ് എന്നും ഈ ക്ലബ്ബിൻറെ വിജയ രഹസ്യം.

## പ്രവർത്തനങ്ങൾ

ക്ലബ്ബിൻറെ പ്രവർത്തങ്ങളിൽ കഴിഞ്ഞ കാലങ്ങളിലായി സൗജന്യമെഡിക്കൽ ക്യാമ്പുകളും, സൗജന്യ നേത്രപരിശോധന ക്യാമ്പുകളും, സ്വയം തൊഴിൽ പരിശീലന പരിപാടികളും ,ബോധവൽകരണ ഡോകുമെന്റൊരി പ്രദർശനവും, ശുചിത്വ സേവന പരിപാടികളും, ബസ്‌ കാത്തിരിപ്പു കേന്ദ്രം നിർമ്മാണം,, ഫുട്ബാൾ ടൂര്നമെന്ടുകളും,  ക്ലബ്ബ് വാർഷികത്തിന്റെ ഭാഗമായി കലാമത്സരങ്ങളും,, ഓണം പെരുന്നാൾ ആഘോഷത്തിന്റെ ഭാഗമായി കായിക മത്സരങ്ങളും, സംഘടിപ്പിച്ചിട്ടുണ്ട്.

## ടൂർണമെന്റ്
26 വർഷമായി വർഷാവർഷം ഫുട്ബോൾ ടൂര്ന്നമെന്റുകൾ സംഘടിപ്പിച്ചു വരുന്നു. കഴിഞ്ഞ സീസണിൽ 2013 നടന്ന ഫുട്ബോൾ ടൂര്ന്നമെന്റിൽ തിരൂർ ജേതാക്കൾ ആകുകയും ടിങ്കിസ്മി കൊടലിക്കുണ്ട് രണ്ടാം സ്ഥാനം കരസ്ഥമാക്കുകയും ചെയ്തു.

## മറ്റു പ്രത്തേകതകൾ
പ്രവർത്തന പരിശീലനം നൽകുന്നതിനു വേണ്ടി ക്ലബ്ബിന്റെ കീഴിൽ കൈരളി മാസ്റ്റർവിങ്ങും
കുട്ടികൾക്കായി 'ജൂനിയർ കൈരളി 'എന്നിവയും സജീവമായി പ്രവർത്തിച്ചു വരുന്നു..
ഇന്ത്യയിലെ ഇപ്പോഴത്തെ മുഖ്യമന്ത്രിമാരുടെ പട്ടിക

ഇന്ത്യയിലെ 28 സംസ്ഥാനങ്ങൾ, 3 കേന്ദ്രഭരണപ്രദേശങ്ങൾ (ഡെൽഹിയും പുതുച്ചേരിയും ജമ്മുകാശ്മീരും) എന്നിവയൊരൊന്നിന്റെയും സർക്കാർത്തലവന്മാരാണ് മുഖ്യമന്ത്രി. ഇന്ത്യൻ ഭരണഘടനയനുസരിച്ച് സംസ്ഥാനത്തലത്തിൽ *ഡി ജൂറി* തലവൻ ഗവർണ്ണർ ആണെങ്കിൽ *ഡി ഫാക്ടോ* ഭരണകർത്താവ് മുഖ്യമന്ത്രിയാണ്. നിയമസഭാ തെരഞ്ഞെടുപ്പിൽ ഏറ്റവും കൂടുതൽ സീറ്റ് കിട്ടുന്ന കക്ഷിയുടെ/മുന്നണിയുടെ നിയമസഭാകക്ഷിനേതാവിനെയാണ് മന്ത്രിസഭയുണ്ടാക്കാൻ ഗവർണർ ക്ഷണിക്കുന്നത്. മുഖ്യമന്ത്രിയെ നിയമിക്കുന്നത് ഗവർണറാണ്. മുഖ്യമന്ത്രി തലവനായ മന്ത്രിസഭയിലെ അംഗങ്ങൾക്കെല്ലാം ഭരണം സുഗമമാക്കുന്നതിൽ കൂട്ടുത്തരവാദിത്വമാണുള്ളത്. ഭൂരിപക്ഷ പിന്തുണയോടെ അധികാരത്തിലേറി കഴിഞ്ഞാൽ മുഖ്യമന്ത്രിയുടെ ഭരണകാലാവധി സാധാരണ 5 വർഷമാണ്; ഒരാൾക്ക് എത്ര തവണ മുഖ്യമന്ത്രിയാകണമെന്നതിനു പരിധിയൊന്നുമില്ല.

നിലവിലെ 31 മുഖ്യമന്ത്രിമാരിൽ, ഒരു വനിതയാണുള്ളത് - മമത ബാനർജി (പശ്ചിമ ബംഗാൾ). ഇപ്പോഴത്തെ മുഖ്യമന്ത്രിമാരിൽ പ്രായം കൂടിയത് മിസ്സോറാമിന്റെ സോരംതംഗ (ജ. 13 ജൂലൈ 1944) ആണ്. എന്നാൽ, പ്രായം കുറഞ്ഞ മുഖ്യമന്ത്രി അരുണാചൽ പ്രദേശിന്റെ പെമാ ഖണ്ഡുവാണ് (ജ. 1979). ഇപ്പോഴത്തെ മുഖ്യമന്ത്രിമാരിൽ 15 പേർ ഭാരതീയ ജനത പാർട്ടിയെയും, മൂന്നുപേർ ഇന്ത്യൻ നാഷണൽ കോൺഗ്രസിനെയുംപ്രതിനിധീകരിക്കുന്നു; മറ്റൊരു രാഷ്ട്രീയകക്ഷിയ്ക്കും ഒന്നിൽ കൂടുതൽ മുഖ്യമന്ത്രിമാർ ഭരണത്തിലില്ല.

## ഇന്ത്യയിലെ ഇപ്പോഴത്തെ മുഖ്യമന്ത്രിമാർ

## ഇതും കാണുക
* ഇന്ത്യയിലെ ഇപ്പോഴത്തെ സംസ്ഥാന ഗവർണ്ണർമാരുടെ പട്ടിക
* ഇന്ത്യയിലെ വനിതാ മുഖ്യമന്ത്രിമാർ
* ഭാരതീയ ജനതാപാർട്ടിയിൽ നിന്നുള്ള മുഖ്യമന്ത്രിമാർ
* കോൺഗ്രസ് പാർട്ടിയിൽ നിന്നുള്ള് മുഖ്യമന്ത്രിമാർ

## അവലംബങ്ങൾ

## കുറിപ്പുകൾ

*
വർഗ്ഗം:ഇന്ത്യയിലെ ഇപ്പോഴത്തെ ഉദ്യോഗസ്ഥരുടെ പട്ടികകൾ
വസുന്ധരാ രാജെ സിന്ധ്യ

രണ്ട് തവണ രാജസ്ഥാൻ മുഖ്യമന്ത്രിയായിരുന്ന രാജസ്ഥാനിൽ നിന്നുള്ള മുതിർന്ന ബി.ജെ.പി നേതാവാണ് ** വസുന്ധര രാജെ സിന്ധ്യ.(ജനനം: 8 മാർച്ച് 1953) ** അഞ്ച് തവണ വീതം നിയമസഭയിലേയ്ക്കും ലോക്സഭയിലേക്കും തിരഞ്ഞെടുക്കപ്പെട്ട അവർ 
1998-1999 കാലയളവിൽ കേന്ദ്ര വിദേശകാര്യ വകുപ്പ് മന്ത്രിയായും പ്രവർത്തിച്ചിട്ടുണ്ട്.

## ജീവിതരേഖ
മഹാരാഷ്ട്രയിലെ ബോംബെയിൽ ഒരു മറാത്ത സിന്ധ്യ രാജകുടുംബത്തിൽ വിജയ രാജെ സിന്ധ്യയുടേയും ജീവാജി റാവു സിന്ധ്യയുടേയും മകളായി 1953 മാർച്ച് 8ന് ജനനം. പ്രാഥമിക വിദ്യാഭ്യാസം കൊടൈക്കനാലിലെ കോൺവെൻ്റ് സ്കൂളിൽ പൂർത്തിയാക്കിയ ശേഷം മുംബൈയിലെ സോഫിയ വിമൻസ് കോളേജിൽ നിന്ന് സാമ്പത്തിക ശാസ്ത്രത്തിൽ ബിരുദം നേടി.

## രാഷ്ട്രീയ ജീവിതം
1984-ൽ രാജസ്ഥാനിലെ ഭാരതീയ ജനത യുവമോർച്ചയുടെ സംസ്ഥാന വൈസ് പ്രസിഡൻറായാണ് പൊതുരംഗപ്രവേശനം.
1984 മുതൽ ബി.ജെ.പിയുടെ ദേശീയ നിർവാഹക സമിതി അംഗമായി തുടരുന്ന വസുന്ധര 1985-ൽ ധോൽപ്പൂരിൽ നിന്ന് ആദ്യമായി രാജസ്ഥാൻ നിയമസഭാംഗമായി. പിന്നീട് അഞ്ച് തവണ ലോക്സഭാംഗമായും രണ്ട് തവണ രാജസ്ഥാൻ മുഖ്യമന്ത്രിയായും തിരഞ്ഞെടുക്കപ്പെട്ട വസുന്ധര നിലവിൽ ജൽറാപഥനിൽ നിന്നുള്ള നിയമസഭാംഗമായി തുടരുന്നു.

** പ്രധാന പദവികളിൽ **

* 1984-1987 : സംസ്ഥാന വൈസ് പ്രസിഡൻറ്, ഭാരതീയ ജനത യുവമോർച്ച
* 1984-തുടരുന്നു : ബി.ജെ.പി ദേശീയ നിർവാഹക സമിതി അംഗം
* 1985-1990 : നിയമസഭാംഗം, ധോൽപ്പൂർ (1)
* 1989 : ലോക്സഭാംഗം, ജൽവാർ (1)
* 1991 : ലോക്സഭാംഗം, ജൽവാർ (2)
* 1996 : ലോക്സഭാംഗം, ജൽവാർ (3)
* 1997 : ജോയിൻ്റ് സെക്രട്ടറി, ബി.ജെ.പി പാർലമെൻററി പാർട്ടി
* 1998 : ലോക്സഭാംഗം, ജൽവാർ (4)
* 1998-1999 : കേന്ദ്ര വിദേശകാര്യ വകുപ്പ് മന്ത്രി
* 1999 : ലോക്സഭാംഗം, ജൽവാർ (5)
* 2002 : ബി.ജെ.പി, സംസ്ഥാന പ്രസിഡൻറ്
* 2003 : ലോക്സഭാംഗത്വം രാജിവച്ചു
* 2003 : നിയമസഭാംഗം, ജൽറാപഥൻ, (2)
* 2003-2008 : രാജസ്ഥാൻ മുഖ്യമന്ത്രി 
* 2008 : നിയമസഭാംഗം, ജൽറാപഥൻ, (3)
* 2009-2013 : നിയമസഭയിലെ പ്രതിപക്ഷ നേതാവ്
* 2013 : നിയമസഭാംഗം, ജൽറാപഥൻ, (4)
* 2013-2014 : ബി.ജെ.പി, സംസ്ഥാന പ്രസിഡൻറ്
* 2013-2018 : രാജസ്ഥാൻ മുഖ്യമന്ത്രി 
* 2018-തുടരുന്നു : നിയമസഭാംഗം, ജൽറാപഥൻ, (5)
* 2019-തുടരുന്നു : ബി.ജെ.പി, ദേശീയ ഉപ-അധ്യക്ഷൻ

## രാജസ്ഥാൻ മുഖ്യമന്ത്രി
2003-ൽ നടന്ന രാജസ്ഥാൻ നിയമസഭ തിരഞ്ഞെടുപ്പിൽ ആകെയുള്ള 200-ൽ 120 സീറ്റും ബി.ജെ.പി വിജയിച്ചതോടെയാണ് വസുന്ധര രാജെ ആദ്യമായി മുഖ്യമന്ത്രി സ്ഥാനത്ത് എത്തുന്നത്.
2008-ലെ നിയമസഭ തിരഞ്ഞെടുപ്പിൽ കോൺഗ്രസിന് ഭൂരിപക്ഷം കിട്ടിയപ്പോൾ ബി.ജെ.പിക്ക് 78 സീറ്റിലെ ജയിക്കാൻ കഴിഞ്ഞുള്ളൂ. 2009 മുതൽ 2013 വരെ വസുന്ധര നിയമസഭയിലെ പ്രതിപക്ഷ നേതാവായി പ്രവർത്തിച്ചു.

2013-ലെ നിയമസഭ തിരഞ്ഞെടുപ്പിൽ കേന്ദ്ര-സംസ്ഥാന ഭരണ-വിരുദ്ധ വികാരം ആഞ്ഞടിച്ചതിനെ തുടർന്ന് 21 സീറ്റിലേക്ക് ഭരണ കക്ഷിയായ കോൺഗ്രസ് ഒതുക്കപ്പെട്ടു. ഇതോടെ 163 സീറ്റുകൾ നേടി ബി.ജെ.പി കുതിച്ചു കയറി. ബി.ജെ.പിക്ക് നിയമസഭയിൽ മൂന്നിൽ രണ്ട് ഭൂരിപക്ഷം ലഭിച്ചതോടെ രണ്ടാം തവണയും രാജസ്ഥാൻ മുഖ്യമന്ത്രിയായി തിരഞ്ഞെടുക്കപ്പെട്ടു.

## അവലംബം
വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:1953-ൽ ജനിച്ചവർ
വർഗ്ഗം:മാർച്ച് 8-ന് ജനിച്ചവർ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:രാജസ്ഥാൻ മുഖ്യമന്ത്രിമാർ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
വർഗ്ഗം:രാജസ്ഥാനിൽ നിന്നും ലോക്‌സഭയിൽ അംഗമായവർ
വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
കൃത്രിമബീജാധാനം

തിരഞ്ഞെടുക്കപ്പെടുന്ന വിത്തുകാളകളുടെ ബീജം ശാസ്ത്രീയമായി ശേഖരിച്ച് മദിയുള്ള പശുക്കളുടെ ഗർഭാശയഗളത്തിൽ നിക്ഷേപിയ്ക്കുന്ന രീതിയാണ്  **കൃത്രിമബീജാധാനം.**
## തുടക്കം
മൈസൂർ കൊട്ടാരത്തിലെ ഗോശാലയിൽ 1939 ൽ ഡോ.സമ്പത് കുമാരനാണ് കൃത്രിമബീജാധാന പരിപാടിയ്ക്ക് ഇന്ത്യയിൽ തുടക്കം കുറിച്ചത്. ഒന്നാം പഞ്ചവത്സരപദ്ധതിയിൽ ഇന്ത്യയിൽ 150 കീ വില്ലേജ്  കേന്ദ്രങ്ങൾ ഇതുമായി ബന്ധപ്പെട്ട് സ്ഥാപിയ്ക്കപ്പെടുകയുണ്ടായി.
## രീതി
*ഊർജ്ജിത കന്നുകാലി വികസന പദ്ധതി*, *ഓപ്പറേഷൻ ഫ്ലഡ്* എന്നിവ പിന്നിട് നടപ്പാക്കുകയുണ്ടായി.
മുന്തിയ ഇനം വിത്തുകാളയുടെ ബീജം കൃത്രിമയോനിയുടെ സഹായത്താൽ ശേഖരിയ്ക്കുന്നു.ഇങ്ങനെ ശേഖരിയ്ക്കുന്ന ഓരോമില്ലീമീറ്റർ ബീജവും നേർപ്പിച്ച് 40 മുതൽ 100 പശുക്കളിൽ ഉപയോഗിയ്ക്കാവുന്നതാണ്. പിന്നീട് ശീതീകരണികൾ നിലവിൽ വന്നതോടെ  ഗാഢ നൈട്രജന്റെ സഹായത്താൽ ദീർഘകാലം ഇവ സൂക്ഷിച്ചുവയ്ക്കാവുന്ന സ്ഥിതി ഇപ്പോൾ സ്വായത്തമായിട്ടുണ്ട്.
## അവലംബം

## മറ്റുവിവരങ്ങൾ
* http://agritech.tnau.ac.in/animal_husbandry/animhus_cattle_AI.htm

വർഗ്ഗം:പശുപരിപാലനം
വർഗ്ഗം:തിറിയോജനോളജി
ഗോപാലകൃഷ്ണൻ

*ടി.വി. ഗോപാലകൃഷ്ണൻ
*ആർ. ഗോപാലകൃഷ്ണൻ നായർ
*അടൂർ ഗോപാലകൃഷ്ണൻ
*എ. ഗോപാലകൃഷ്ണൻ
തവിട്ടുകരടി

ഏഷ്യയുടെ വടക്കുഭാഗം,മദ്ധ്യഹിമാലയം,ഭൂട്ടാൻ മേഖല,അലാസ്ക എന്നീപ്രദേശങ്ങളിൽ വിതരണം ചെയ്യപ്പെട്ടിരിയ്ക്കുന്ന ജന്തുവിഭാഗമാണ്   **തവിട്ടുകരടി** (Brown bear).
170 സെ.മീറ്റർ നീളവും ഉദ്ദേശം 200 -300 കിലോ ശരീരഭാരവും ഉള്ള ഈ കരടിയ്ക്കു തവിട്ടുനിറവുമാണ്  .കാലാവസ്ഥയ്ക്കനുസരിച്ച് നിറഭേദമുണ്ടാകാം.
## പ്രത്യേകതകൾ
ഹേമന്തനിദ്ര കഴിയുമ്പോൾ ഇവ ഇര തേടിയിറങ്ങുന്നു.കന്നുകാലികളെപ്പോലെ പുൽമേടുകളിൽ തീറ്റതിന്നുകയും,ഉഷ്ണമാകുമ്പോൾ ആടുമാടുകളെ വേട്ടയാടുകയും ചെയ്യും. പഴങ്ങളുടെ കാലമാകുമ്പോൾ അതിലേയ്ക്കു നീങ്ങുന്നു.
ഇവ മരങ്ങളിൽ കയറുന്നില്ല . 
## ആയുസ്സ്
തവിട്ടുകരടിയുടെ ശരാശരി ആയുസ്സ് ഉദ്ദേശം 45 വർഷമാണ്. പ്രജനനമാസം മെയ് മദ്ധ്യം മുതൽ ജൂലൈ ആദ്യവാരം വരെയാണ്.

## അവലംബം

## പുറംകണ്ണികൾ

* Brown Bear profile  from National Geographic
* Bear Hunting Altered Genetics More Than Ice Age Isolation
* Ancient Fossil Offers New Clues To Brown Bears Past

വർഗ്ഗം:റഷ്യയുടെ ദേശീയ പ്രതീകങ്ങൾ
കെല്ലോഗ് സ്കൂൾ ഓഫ് മാനേജ്മെന്റ്

അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ നോർത്ത്‌വെസ്റ്റേൺ സർവ്വകലാശാലയുടെ ബിസിനസ് സ്കൂളാണ് **കെല്ലോഗ് സ്കൂൾ ഓഫ് മാനേജ്മെന്റ്** (**ദി കെല്ലോഗ് സ്കൂൾ** അഥവാ **കെല്ലോഗ്**). ഇല്ലിനോയിയിലെ എവാൻസ്റ്റെൺ പ്രധാന ക്യാമ്പസായുള്ള സ്കൂളിന് ഷിക്കാഗോ ഡൗൺടൗണിലും ഫ്ലോറിഡയിലെ മയാമിയിലും ക്യാമ്പസുകളുണ്ട്. ബിസിനസ് വീക്കിന്റെ 2013ലെ വിലയിരുത്തൽ പ്രകാരം അമേരിക്കയിലെ ഏറ്റവും മികച്ച എക്സിക്യൂട്ടീവ് എം.ബി.എ. പഠനകേന്ദ്രമാണ് കെല്ലോഗ് 

കെല്ലോഗിൽ ഫുൾടൈം, പാർട്ട്ടൈം, എക്സിക്യൂട്ടീവ് എം.ബി.എ. കോഴ്സുകളുണ്ട്. ഹോങ്കോങ്, ഇസ്രയേൽ, ജർമനി, കാനഡ എന്നീ രാജ്യങ്ങളിലെ വിവിധ സർവ്വകലാശാലകളുമായി ചേർന്ന് സംയുക്ത എക്സിക്യൂട്ടീവ് എം.ബി.എ. കോഴ്സും നടത്തുന്നു. മാസ്റ്റർ ഓഫ് ബിസിനസ് അഡ്മിനിസ്ട്രേഷൻ (എം.ബി.എ.), പി.എച്ച്.ഡി., എം.ബി.എ.-ജെ.ഡി., മാസ്റ്റർ ഓഫ് മാനേജ്മെന്റ് ആൻഡ് മാനുഫാക്ച്ചറിങ് (എം.എം.എം.), എം.ബി.എ. + എം.ഇ.എം. ഇരട്ട ഡിഗ്രി എന്നിവയാണ് കെല്ലോഗ് നൽകുന്ന ബിരുദങ്ങൾ.

## അവലംബം

## ചിത്രശാല

വർഗ്ഗം:നോർത്ത്‌വെസ്റ്റേൺ സർവ്വകലാശാല
വർഗ്ഗം:ഇല്ലിനോയ് സംസ്ഥാനത്തെ ബിസിനസ് സ്കൂളുകൾ
ഹിൽസോങ്ങ് യുണൈറ്റഡ്

**ഹിൽ‌സോങ്ങ് യുണൈറ്റഡ്**  എന്നതു ഹിൽ‌സോങ്ങ് സഭയുടെ ഭാഗമായി രൂപീകരികപ്പെട്ട ബാൻഡ് ആണ്. ഈ ബാൻഡ് ലോകമെമ്പാടുമുള്ള വേദികളില് താങ്കളുടെ പ്രകടനം കഴ്ച്ചവച്ചുവരുന്നു. തങ്ങളുടെ പ്രകടനങ്ങൽക്കായും ഹില്സോങ്ങ് സഭയുടെ ആഴ്ച്ചതോറുമുള്ള ആരധനക്കായും സ്വയമായീ ഗാനങ്ങൾ രചിച്ചുവരുന്നു.ഹില്ല്സോന്ഗ് സഭയുടെ സംഭാവനകളുടെ സഹായത്തോടെ എല്ലാ വർഷവും ലണ്ടനിലും സമ്മർക്യാമ്പുകളിലും നടത്തിവരുന്നു.
## ചരിത്രം
ഒരു യൂത്ത് മിനിസ്ട്രി ആയ “പവർഹൌസ് യൂത്ത്” ലെ അടുത്ത സുഹൃത്തുക്കളുടെയും ഈ മിനിസ്ട്രിയിലെ പാസ്റ്റേഴ്സായ ഫില്ലിന്റേയും ലുസിണ്ടയുടെയും പരിശ്രമത്തിൻറെ സാക്ഷാത്കാരമാണ് ഈ ബാൻഡ്.പവർഹൌസിൻറെ മീറ്റിങ്ങുകൾക്കുവേണ്ടി  സ്വയമായി ചിട്ടപ്പെടുത്തിയ പാട്ടുകളാണ്  പാടിക്കൊണ്ടിരിക്കുന്നത്. ചിലപ്പോൾ ഈ ബാൻഡ് അംഗങ്ങൾ വലിയ ഇന്റ്റെർടോമിനെന്റ്യാൽ മിനിസ്ട്രികൾക്കും അവരുടെ അല്ബങ്ങൾക്കുവേണ്ടിയും പാട്ടുകൾ സ്വയമായി ചിട്ടപെടുത്തി പാടുന്നു.ഒട്ടുമിക്ക എല്ലാ ബാൻഡ് അംഗങ്ങളും ഹിൽസോങ് ചർച്ചിൻറെ സർവിസുകളിൽ പങ്കെടുക്കുന്നുണ്ട്.
വളർന്നുവന്ന പവർഹൌസ് 1990 ക്കു മുമ്പുതന്നെ പവർഹൗസ്,വൈൽഡ്‌ലൈഫ് എന്നീ യൂത്ത് ഗ്രൂപ്പുകലായീ പിരിഞ്ഞു.റൂബൻമോർഗൻ, ഗിറ്റാറിസ്ട്ടായ മാർകേസ് ബയൂമോണ്ട്, പാട്ടുകാരിയും പാട്ടുരച്ചയിദാവുമായ ,ടിയാന റിചെസ്,മാർക്ക് സ്ട്ടീവൻസ്,നൈജിൽ‌ ഹെണ്ട്രോഫ് എന്നിവരായിരുന്നു പവർഹൌസിലെ അട്മിനിസ്ട്രെടരുകൾ.ഈ മുതിർന്ന ഗ്രൂപ്പിലെ പ്രദാന പയാനിസ്റ്റും മ്യൂസിക്‌ ഡയപറക്ടറും ആയിരുന്നു പീറ്റർ കിംഗ്‌.പിന്നീട് ന്യ്ഗേൽ ഹെന്ദ്രോഫ്ഫ് ഈ സ്ഥാനത്തേക്ക് ഉയര്ത്തപ്പെട്ടു.അതേസമയം വൈൽഡ്‌ലൈഫിൽ ഹിൽസോണ്ഗ് മ്യൂസിക്‌ പാസ്റെര്സായ
ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ ഫോർ ഗേൾസ് നടക്കാവ്

നൂറ്റി ഇരുപതു വർഷം പഴക്കമുള്ള കേരളത്തിലെ ഒരു സർക്കാർ വിദ്യാലയമാണ്  കോഴിക്കോട് ജില്ലയിലെ **ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ ഫോർ ഗേൾസ് നടക്കാവ്**. സംസ്ഥാനത്തെ ആദ്യത്തെ 'സർക്കാർ ഇൻറർനാഷണൽ' സ്കൂളാണിത്. സർക്കാർ സ്‌കൂളിന്റെ പരിമിതമായ അടിസ്ഥാനസൗകര്യങ്ങൾ മറികടന്ന് അധ്യാപകർക്ക് ഉന്നത പരിശീലനം നൽകി ഉയർന്ന നിലവാരത്തിലെത്തിക്കുന്ന പ്രിസം പദ്ധതിക്ക് ഈ സ്കൂളിൽ ആരംഭമായിട്ടുണ്ട്. 

## ചരിത്രം
കോഴിക്കോട് കോർപറേഷനിൽ വാർഡ് നമ്പർ മൂന്നിലായി മൂന്ന് ഏക്കർ 42 സെൻറ് ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറി, വി.എച്ച്.എസ്.ഇ വിഭാഗങ്ങൾക്ക് മൂന്ന് കെട്ടിടങ്ങളിലായി 12 ക്ലാസ് മുറികളും ലാബുകളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്. ഫുട്ബോൾ, ഹോക്കി ടീമുകളെ വളർത്തിയെടുക്കുന്നതിനായി ജില്ലാ സ്പോർട്സ് കൌൺസിൽ പ്രത്യേകപരിശീലനപരിപാടി സംഘടിപ്പിച്ചുവരുന്നു. ഫുട്ബോൾ, ബോക്സിംഗ്, വെയ്റ്റ് ലിഫ്റ്റിംങ്ങ് എന്നീ മേഖലകളിൽ അന്താരാഷ്ട്ര തലത്തിൽ എത്തിച്ചേരാൻ കഴിഞ്ഞിട്ടുണ്ട്.

ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്. 
## ഭൗതികസൗകര്യങ്ങൾ
.ഐ.എസ്.ആർ.ഒ നിർമിച്ച അത്യാധുനിക സയൻസ് ലാബ്, ആസ്ട്രോ ടർഫ് ചെയ്ത കേരളത്തിലെ ആദ്യ ഹോക്കി-ഫുട്ബാൾ സ്റ്റേഡിയം, കേരളത്തിലെ ഏറ്റവും വലിയ ചുമർചിത്രം, സ്കോട്ട്ലൻഡിൽനിന്നുള്ള വില്യം കൂപ്പർ രൂപകൽപനചെയ്ത അത്യാധുനിക യൂനിഫോം, 2500 കുട്ടികൾക്കിരിക്കാവുന്ന ഭക്ഷണമുറി, ആസ്ട്രേലിയൻ സാങ്കേതിക വിദ്യ ഉപയോഗിച്ച് തറയൊരുക്കിയ ഏതാണ്ടെല്ലാവിധ ഗെയിമുകൾക്കും സൗകര്യമുള്ള ഇൻഡോർ സ്റ്റേഡിയം, കാൽ ലക്ഷത്തോളം പുസ്തകങ്ങൾ ഒരുക്കിയ ലൈബ്രറി, വായനാ ഉദ്യാനം, 60 ടോയ്ലറ്റുകൾ തുടങ്ങി അത്യാധുനിക സൗകര്യങ്ങളെല്ലാം സ്കൂളിൽ ലഭ്യമാണ്.

## പ്രിസം പദ്ധതി
എ. പ്രദീപ്കുമാർ എംഎൽഎയുടെ നേതൃത്വത്തിൽ നടപ്പാക്കുന്ന പ്രമോട്ടിങ് റീജിയണൽ സ്കൂൾ ടു ഇന്റനാഷണൽ സ്റ്റാൻഡേർഡ്സ് ത്രൂ മൾട്ടിപ്പ്ൾ ഇന്റർവെൻഷൻസ് (പ്രിസം) ഫൈസൽ ആൻഡ് ഷബാന ഫൗണ്ടേഷൻ സഹായത്തോടെയാണ് നവീകരണപദ്ധതികൾ നടപ്പാക്കിയത്. നിർമ്മാണസമയത്തിലും ചെലവിലും വൻലാഭം നൽകുന്ന പ്രീകാസ്റ്റ് നിർമ്മാണ രീതിയിലാണ് നടക്കാവ് ഗവ. ഗേൾസ് വൊക്കേഷണൽ ഹയർ സെക്കൻഡറി സ്കൂളിന്റെ നവീകരണം നടപ്പാക്കിയത്. 

1,32,000 ചതുരശ്രയടി വിസ്തൃതി വരുന്ന ആദ്യഘട്ടം 95 ദിവസംകൊണ്ട് പൂർത്തീകരിച്ചു. ആകെ പ്രവൃത്തികൾ പത്ത് മാസത്തിനകവും. 15 കോടി രൂപയാണ് നിർമ്മാണ ചെലവ്. കോഴിക്കോട് ഐ.ഐ.എമ്മിന്റെ സോഷ്യൽ സർവീസ് ഗ്രൂപ്പിന്റെ സഹായത്തോടെയാണ് പ്രിസം പദ്ധതി വികസിപ്പിച്ചെടുത്തത്. ശാസ്ത്ര-സാങ്കേതിക മ്യൂസിയം, ഇൻഫോസിസ്, ഐ.എസ്.ആർ.ഒ എന്നീ സ്ഥാപനങ്ങളുടെ അക്കാദമിക് സഹകരണവുമുണ്ട്. യു.എ.ഇ ആസ്ഥാനമായ കെ.ഇ.എഫ് ഹോൾഡിങ്സിന്റെ പ്രമോട്ടർമാരായ ഫൈസൽ കൊട്ടിക്കോളനും ഷബാന ഫൈസലും ചേർന്നാണ് ഫൈസൽ ആൻഡ് ഷബാന ഫൗണ്ടേഷൻ രൂപീകരിച്ചത്. 

## എ.ആർ. റഹ്മാന്റെ സന്ദർശനം
2013 ൽ എ.ആർ. റഹ്മാൻ സ്കൂൾ സന്ദർശിക്കുകയും റഹ്മാന്റെ സഹോദരി ഡയറക്ടറായ 'കെ.എം. മ്യൂസിക് അക്കാദമി'യും ചെന്നൈയിൽ റഹ്മാൻ നിർധനരായ കുട്ടികളുടെ പുനരുദ്ധാരണം ലക്ഷ്യമാക്കി നടത്തുന്ന 'സൺഷൈൻ ഓർക്കസ്ട്ര'യുമായി സഹകരിച്ച് സ്കൂളിൽ വിദ്യാർഥികളുടെ സംഗീതപഠനവുമായി സഹകരിക്കുമെന്ന് അറിയിച്ചു. 
## പ്രശസ്തരായ പൂർവവിദ്യാർത്ഥികൾ

## അവലംബം

## പുറം കണ്ണികൾ
* സ്കൂൾ വിക്കി താൾ

വർഗ്ഗം:കോഴിക്കോട് ജില്ലയിലെ സർക്കാർ വിദ്യാലയങ്ങൾ
തേൻകരടി

ഇന്ത്യയിലെ എല്ലാ വനങ്ങളിലും, ഹിമാലയം മുതൽ പാറക്കെട്ടുകൾ നിറഞ്ഞ വനപ്രദേശങ്ങളിലും കാണപ്പെടുന്ന കരടി വിഭാഗമാണ് **തേൻകരടി** അഥവാ **മടിയൻ കരടി** (Sloth bear; ശാസ്ത്രീയ നാമം: *Melursus ursinus*).

## ആകാരം
നീണ്ട മുഖഭാഗം ,നീണ്ട കീഴ്ച്ചിറി,പരുപരുത്ത  നീളമുള്ള മുടി,കുറിയ പിൻകാലുകൾ, ചെറിയ കണ്ണുകൾ എന്നിവയാണ് ഇവയ്ക്കുള്ളത്. നഖങ്ങൾക്ക്  നല്ല വെള്ളനിറമാണ്. ശരീരത്തിൻറെ മൊത്തം നീളം : 140 - 170 സെ. മീ. തൂക്കം : 65 - 145 കിലോ.

## ആവാസം
ഇലപൊഴിയും വനങ്ങൾ, കുറ്റിക്കാടുകൾ, പുൽമേട് 

## പ്രത്യേകതകൾ

പകൽ ഗുഹകളിൽ  വിശ്രമിച്ച് സന്ധ്യയോടെ  ഇവ ഇര തേടാനിറങ്ങുന്നു.ഫലങ്ങളും ഷഡ്പദങ്ങളും,ചിതലുകളേയും ആഹാരമാക്കുന്ന ഈ കരടി  മരത്തിൽ കയറി വൻതേനും,  പനയിൽ കയറി മദ്യവും കുടിയ്ക്കാറുണ്ട്. ഉളിപ്പലുകളില്ലാത്തതിനാൽ ആ വിടവിലൂടെ ചിതലുകളെയും ഉറുമ്പുകളെയും വലിച്ചെടുക്കാൻ ഇവക്കു കഴിയും. ചിതൽപ്പുറ്റുകൾ പൊട്ടിക്കാൻ ഇവ നീണ്ട നഖങ്ങൾ ഉപയോഗിക്കുന്നു.പഴകിയ മാംസം ഭക്ഷിയ്ക്കാറുള്ള അലസൻ കരടിയ്ക്ക്  കരിമ്പിൻ നീരും  ഇഷ്ടമുള്ള  ഭക്ഷണവസ്തുവാണ് .

നീണ്ട മുഖവും ആടിയാടിയുള്ള നടത്തവുമുള്ള സ്ഥൂലരോമാവൃതമായ ഈ മൃഗം ആക്രണമത്തിനു മുതിർന്നാൽ അപകടകാരിയാണ്. കാഴ്ച കുറവുള്ള ഇവ ഭയപ്പെട്ടാൽ പിൻകാലുകളിൽ ഉയർന്നുനിന്നു കടിക്കുകയോ മാന്തുകയോ ചെയ്യും. 

ഗർഭകാലം 7 മാസവും, ആയുസ്സ് ശരാശരി 45 വർഷവും ആണ്. കുഞ്ഞുങ്ങൾ അമ്മയുടെ മുതുകിലേറി സഞ്ചരിയ്ക്കുന്നു.
## പ്രജനനം
ജൂൺ - ജൂലായ് മാസങ്ങളിലാണ് തേൻകരടികൾ ഇണചേരുന്നത്. ഡിസംബർ-ജനുവരി മാസങ്ങളിൽ ഒന്നോ രണ്ടോ കുഞ്ഞുങ്ങളെ പ്രസവിക്കുന്നു. ഗർഭകാലം ഏഴുമാസമാണ്. പെൺകരടി കുഞ്ഞുങ്ങളെ പുറത്തേറ്റി നടക്കും. 2 - 3 വർഷം വരെ കുഞ്ഞുങ്ങൾ അമ്മയോടൊപ്പം കഴിയുന്നു. തേൻകരടിക്ക് 40 വയസ്സു വരെ ആയുസ്സുള്ളതായി കണ്ടെത്തിയിട്ടുണ്ട്.

## ഇതും കാണുക
* കേരളത്തിലെ സസ്തനികൾ
*ജാംബവാൻ

## അവലംബം

## പുറം കണ്ണികൾ

* Field Trip Earth  – Field Trip Earth is a conservation education website operated by the North Carolina Zoological Society.
* Sloth Bear at *Animal Diversity Web*

വർഗ്ഗം:കേരളത്തിലെ സസ്തനികൾ
സ്റ്റാർട്ടർ (വൈദ്യുതി)

ട്യൂബ് ലൈറ്റുകൾ പ്രവർത്തനം ആരംഭിക്കുന്നതിനാവശ്യമായ സർക്യൂട്ടിലെ ഒരു പ്രധാന ഉപകരണമാണ് **സ്റ്റാർട്ടർ**. ഫിലമെൻറ് ചൂടായിരിക്കുന്ന ട്യൂബ് ലൈറ്റിൻറെ ഇരുവശത്തേക്കും ഉയർന്ന വോൾട്ടേജിലുള്ള വൈദ്യുതി എത്തിക്കുക എന്നതാണ് സ്റ്റാർട്ടർ-ചോക്ക് സർക്യൂട്ടിൻറെ പ്രവർത്തനം.

നാലു കാലുകളുള്ള തെർമ്മൽ സ്റ്റാർട്ടറുകളും മാനുഷ്യനിയന്ത്രിതമായ സ്വിച്ചുകളുമായിരുന്നു 1960 കാലഘട്ടം വരെ നില നിന്നിരുന്നത്. അതിന് ശേഷം സാധാരണയായി ഉപയോഗിച്ചിരുന്നത് ഇന്നും നിലവിലുള്ള 'ഗ്ലോ സ്റ്റാർട്ടറുകൾ' ആണ്. ഉൽകൃഷ്ടവാതകം നിറച്ച ചെറിയൊരു സ്ഫടികപ്പാത്രത്തിലെ ഇരട്ടലോഹങ്ങൾ ചേർത്ത തുറന്ന സ്വിച്ച് ആണ് ഇത്തരം സ്റ്റാർട്ടറുകൾ.

സർക്യൂട്ടിൽ വൈദ്യുതി കടത്തിവിടുമ്പോൾ ലോഹത്തകിടുകൾക്കിടയിൽ ഒരു വൈദ്യുത സ്ഫുലിംഗം ഉണ്ടാകുകയും അതിൻറെ ചൂടിൽ തകിടുകൾ വളഞ്ഞ് പരസ്പരം മുട്ടി വൈദ്യുതി ബന്ധം പൂർണ്ണമാക്കുകയും ചെയ്യുന്നു. എന്നാൽ അടുത്ത നിമിഷം തന്നെ ചൂട് കുറഞ്ഞ് ലോഹപ്പാളികൾ പഴയപോലെ ആകുന്നു. അങ്ങനെ സർക്യൂട്ടിലെ വൈദ്യുതി ഇടവിട്ടുള്ളതാക്കുന്നു. ഇത് തുടർച്ചയായി സംഭവിക്കുന്ന ഒരു പ്രവർത്തനമാണ്. 

അടുത്ത കാലത്തായി ഇലക്ട്രോണിക് സ്റ്റാർട്ടറുകളും ലഭ്യമായിട്ടുണ്ട്. അവ തുടർച്ചയായ സ്ഫന്ദനങ്ങൾക്ക് പകരം, ട്യൂബിൻറെ അഗ്രങ്ങൾ വേണ്ടത്ര ചൂടായതിന് ശേഷം മാത്രം കൃത്യമായ വൈദ്യുതി നൽകുന്നു. അതുകൊണ്ടുതന്നെ ട്യൂബിൻറെ ജീവിതകാലം വർദ്ധിപ്പിക്കുന്നു. ഇതിൻറെ പ്രവർത്തനവും നിർമ്മാണവും വളരെ ബുദ്ധിമുട്ടാതായതിനാൽ സർക്യൂട്ട് മുഴുവൻ ഒരു ഐ സിക്കുള്ളിൽ ഒതുക്കിയിരിക്കുന്നു.

## ഇതും കാണുക
* ഫ്ലൂറസന്റ് വിളക്ക്

വർഗ്ഗം:വൈദ്യുതവിതരണോപകരണങ്ങൾ
ചോക്ക് (വൈദ്യുതി)

ഒരു ഇലക്ട്രിക് സർക്യൂട്ടിലെ വൈദ്യുതപ്രവാഹത്തെ പരിധീകരിക്കുന്നതിനുള്ള ഉപകരണമാണ് **ബല്ലാസ്റ്റ്** (അഥവാ ചോക്ക്). സാധാരണയായി കണ്ടുവരുന്നതും ധാരാളമായി ഉപയോഗിക്കുന്നതുമായ ഒരു ഉദാഹരണമാണ് ഫ്ലൂറസൻറ് വിളക്കുകളിൽ ഉപയോഗിക്കുന്ന ഇൻഡക്ടീവ് ചോക്കുകൾ.

ചോക്കുകൾ അവയുടെ നിർമ്മിതിയിലും സങ്കീർണ്ണതയിലും വ്യത്യസ്തമായവ ലഭ്യമാണ്. അവ പ്രതിരോധകങ്ങളുടേയോ കപ്പാസിറ്റർ നിരയോ അഥവാ രണ്ടും കൂടിയുള്ള ഒരു നിരയോ, അല്ലെങ്കിൽ ഫ്ലൂറസൻറ് വിളക്കുകളിലും കൂടിയ തീവ്രതയുള്ള വിളക്കുകളിലും ഉപയോഗിക്കുന്ന തരം സങ്കീർണ്ണമായതോ ആകാം. 

## വൈദ്യുത പ്രവാഹ നിയന്ത്രണം
ചോക്ക് ഒരു ഇലക്ട്രിക്കൽ ലോഡിലൂടെയുള്ള വൈദ്യുതപ്രവാഹം നിയന്ത്രിക്കുന്നു. കൃത്യമായ വോൾട്ടേജ് നൽകപ്പെട്ടിരിക്കുന്ന ലോഡ് ഒരു നെഗറ്റീവ് റസിസ്റ്റൻസ് ഉള്ളതാണെങ്കിൽ അവയിൽക്കൂടി വൈദ്യുതി കടന്നുപോകുമ്പോൾ അനിയന്ത്രിതമായി പ്രവഹിക്കാനും സ്വയം നശിപ്പിക്കപ്പെടുന്നതിലേക്കോ വൈദ്യുതിസ്രോതസ്സ് നിലക്കുന്നതിലേക്കോ എത്തിച്ചേരാൻ സാദ്ധ്യതയുണ്ട്. ഇത്തരം അവസരങ്ങളിൽ ഒരു ചോക്ക് സാധാരണയായി ഉപയോഗിക്കുന്നു.

വർഗ്ഗം:വൈദ്യുതോപകരണങ്ങൾ
ഇഞ്ചൻതറ

1912 -ൽ ബ്രണ്ടൻ സായിപ്പ് കൊണ്ടുവന്ന മോട്ടോർ ഉപയോഗിച്ചുള്ള പെട്ടിയും പറയും  സാങ്കേതികവിദ്യ തയ്യാറാക്കുന്ന വരമ്പുകളെയാണു് ഇഞ്ചൻതറ എന്നു പറയുന്നത്  കുമരകത്താണു് ഇതാദ്യമായി പരീക്ഷിച്ചത്. ഇതു പരീക്ഷിച്ച കായൽ ബ്രണ്ടൻകായൽ എന്നാണു് അറിയപ്പെടുന്നത്.   വരമ്പിനോട് ചേർത്താണു് പെട്ടി സ്ഥാപിക്കുക. വരമ്പിന്റെ  നീളത്തിനൊത്ത് ഒരടി ഉയരമുള്ള പെട്ടി. ഈ പെട്ടിയുടെ അറ്റത്തായാണു് അഞ്ചടി ഉയരമുള്ള പറ ഘടപ്പിക്കുക. മോട്ടോറും ഫാനും കൺവെയർ ബെൽട്ട്കൊണ്ട് പരസ്പരം ബന്ധിപ്പിച്ചിരിക്കും. മോട്ടോർ കറങ്ങുന്നതിനോടൊപ്പം ഫാൻ കറങ്ങി പെട്ടെന്നു് പെട്ടെന്നു് ലീഫ് വഴി വെള്ളം പറയിലേക്കു് നിറയും. പറനിറഞ്ഞുകഴിഞ്ഞാൽ ഈ വെള്ളം പെട്ടിയിലേക്കൊഴുക്കി കൊയ്ത്തുപാടത്തു നിന്നും പുറന്തള്ളും. ഡി വാട്ടറിങ്ങിനായാണു് പെട്ടിയും പറയും ഉപയോഗിക്കുന്നത്
നികിടക്കൊടി

ഉയരമുള്ള മരങ്ങളുടെ മുകളിൽ പോലും കയറിപ്പോവുന്ന ഒരു വലിയ വള്ളിച്ചെടിയാണ് **നികിടക്കൊടി**.. കേരളത്തിൽ മിക്കയിടത്തും കാണാറുണ്ട്. ഇലയും വേരും ചതച്ചാൽ രൂക്ഷഗന്ധം ഉണ്ടാവാറുണ്ട്. അട്ടപ്പാടിയിലെ ആദിവാസിവിഭാഗക്കാർ ജലദോഷത്തിനെതിരെ വേര് ചതച്ച് ശ്വസിക്കാറുണ്ട്. ആന്റിബയോട്ടിക്ക് ശക്തിയുള്ള ഒരു സസ്യമാണിത്.

## മറ്റു പേരുകൾ
പൂക്കുരുമ്പ

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.efloras.org/florataxon.aspx?flora_id=3&taxon_id=200007636

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ക്ലേമാറ്റിസ്
വർഗ്ഗം:കേരളത്തിലെ സസ്യജാലം
പ്രിയ

ജമ്മു ഫിലിംസിന്റെ ബാനറിൽ എൻ.പി. അലി നിർമിച്ച മലയാളചലച്ചിത്രമാണ് **പ്രിയ**.  രാജശ്രീ പിക്ചേഴ്സ് വിതരണം ചെയ്ത ഈ ചിത്രം 1970 നവംബർ 27-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*മധു
*അടൂർ ഭാസി
*ടി.കെ. ബാലചന്ദ്രൻ
*ശങ്കരാടി
*വീരൻ 
*രാമു കാര്യാട്ട്
*ചന്ദ്രാജി
*ജയഭാരതി
*പ്രേമ റാവു
*സുകുമാരി
*മീന 
*ഖദീജ
*ഫിലോമിന
*കോട്ടയം ശാന്ത

## പിന്നണിഗായകർ
*ലതാ രാജു
*മഹേന്ദ്ര കപൂർ
*പി. ലീല
*എസ്. ജാനകി

## അണിയറയിൽ
*ബാനർ - ജമ്മു പിക്ചേഴ്സ്
*വിതരണം - രാജശ്രീ പിക്ചേഴ്സ്
*കഥ - സി. രാധാകൃഷ്ണൻ
*തിരക്കഥ, സംഭാഷണം - സി. രാധാകൃഷ്ണൻ
*സംവിധാനം - മധു
*നിർമ്മാണം - എൻ പി അലി
*ഛായാഗ്രഹണം - യു. രാജഗോപാൽ
*ചിത്രസംയോജനം - ഋഷികേശ് മുഖർജി
*കലാസംവിധാനം - എസ് കൊന്നനാട്ട്
*ഗനരചന - യൂസഫലി കേച്ചേരി
*സംഗീതം - എം.എസ്. ബാബുരാജ്

## ഗാനങ്ങൾ
*ഗനരചന - യൂസഫലി കേച്ചേരി
*സംഗീതം - എം.എസ്. ബാബുരാജ്

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് പ്രിയ

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:യൂസഫലി കച്ചേരിയുടെ ഗാനങ്ങൾ
വർഗ്ഗം:യൂസഫലി- ബാബുരാജ് ഗാനങ്ങൾ
വർഗ്ഗം:സി. രാധാകൃഷ്ണൻ കഥയെഴുതിയ ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:മധു-ജയഭാരതി ജോഡി
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
2014

ഗ്രിഗോറിയൻ കലണ്ടർ പ്രകാരം ബുധനാഴ്ച ആരംഭിച്ച ഒരു സാധാരണ വർഷമാണ് **2014**(MMXIV). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2014-ആമത്തെയും ഇരുപത്തൊന്നാം നൂറ്റാണ്ടിലെ പതിനാലാമത്തെയും വർഷമാണിത്. 

* ഐക്യരാഷ്ട്രസഭ കുടുംബവിളനിലവർഷമായി (International Year of Farming) പ്രഖ്യാപിച്ചു.
*  ഐക്യരാഷ്ട്രസഭ  ക്രിസ്റ്റലോഗ്രാഫിയുടെ വർഷമായി 2014 ആചരിക്കുന്നു.

## അവലംബം

വർഗ്ഗം:2010-കൾ
വർഗ്ഗം:2014
വർഗ്ഗം:വർഷങ്ങൾ
മഞ്ഞുപൂച്ച

ആകൃതിയിലും പ്രകൃതിയിലും ഒരു പൂച്ചയെപ്പോലെ തോന്നിയ്ക്കുന്ന ഒരു ജീവിയാണ്  **മഞ്ഞുപൂച്ച** .(Marbled pole cat).
ഇതിന്റെ ശാസ്ത്രീയ നാമം *Vormela peregusna* എന്നാണ്.
## കാണപ്പെടുന്ന സ്ഥലങ്ങൾ
ചൈന, തെക്കുകിഴക്കൻ യൂറോപ്പ്, റഷ്യ എന്നീ പ്രദേശങ്ങളിൽ കാണപ്പെടുന്നുണ്ട്. പുൽമേടുകളിലും വരണ്ട സ്ഥലങ്ങളിലും മഞ്ഞുപൂച്ചയെ കാണാം. 

## ആകാരവിവരണം
29 സെ.മീറ്റർ മുതൽ 35 സെ.മീറ്റർ വരെ തലയുൾപ്പെടെ ഇതിനു നീളമുണ്ട്. വലിയ ചെവികൾ ഇതിന്റെ പ്രത്യേകതയാണ്.
കൈകാലുകൾ കുറിയതും ദ്രംഷ്ടങ്ങൾ നീളമുള്ളതും ശക്തിയുള്ളതുമാണ്. സാമാന്യം നീളമുള്ള വാലിനു കടും തവിട്ടു നിറവും മദ്ധ്യഭാഗത്തു മഞ്ഞപ്പട്ടയും ഉണ്ട്.  കറുപ്പും വെളുപ്പുമായ പാടുകൾ മഞ്ഞുപ്പൂച്ചയുടെമുഖത്തുകാണാം.കറുത്ത വര കണ്ണിനു മീതേ ദൃശ്യമാണ്.പുറംഭാഗം  ഇളം മഞ്ഞയും ക്രമത്തിലല്ലാത്ത തവിട്ടും ചുവപ്പും നിറഞ്ഞ കുത്തുകളാലും നിറഞ്ഞിരിയ്ക്കുന്നു.
പെൺപൂച്ചയ്ക്ക്  295 മുതൽ 600 ഗ്രാം വരെയും ആണിനു 320 മുതൽ 715 ഗ്രാം വരെ ഭാരമുണ്ടാകും.
## ഭക്ഷണം
ചെറിയപ്രാണികൾ,എലികൾ,പല്ലികൾ, ചെറുമീനുകൾ,പക്ഷികൾ എന്നിവയെ ഭക്ഷിയ്ക്കും.ഒച്ചുകളെയും തവളകളെയും  ചിലപ്പോൾ തിന്നാറുണ്ട്.

## പ്രജനനം
സാധാരണ മാർച്ചുമുതൽ ജൂൺ ആദ്യം വരെയാണ്  ഇണചേരുന്ന മാസം ..ഗർഭകാലം 243 ദിവസം മുതൽ 327 ദിവസം വരെയാണ്. .പ്രസവത്തിൽ  സാധാരണ 4 മുതൽ 8 വരെ കുഞ്ഞുങ്ങളുണ്ടാകും.അവ 40 ദിവസത്തിനുള്ളിൽ തന്നെ കണ്ണുതുറക്കും.
ശതുക്കളിൽ നിന്നു രക്ഷനേടാൻ ഒരു പ്രത്യേക ദ്രവം അവ ചീറ്റിയ്ക്കാറുണ്ട്.

## പുറം കണ്ണികൾ

* Centre for Russian Nature Conservation
* Noah’s Ark Centre for the Recovery of Endangered Species
* Foundation for Wildlife Conservation in Romania 
* EAZA European Carnivore Campaign 

## അവലംബം


#  
#  
#  
#  
#  
#  
#  
#  
#  
#  
#  
#  
#  
#  
#  
#  
#  
#  
#  Tikhonov, A., Cavallini, P., Maran, T., Krantz, A., Herrero, J., Giannatos, G., Stubbe, M., Conroy, J., Kryštufek, B., Abramov, A. & Wozencraft, C. 2008. ''Vormela peregusna''. In: IUCN 2010. *IUCN Red List of Threatened Species*. Version 2010.4. www.iucnredlist.org. Downloaded on 16 February 2011.
എവൻസ്റ്റൺ (ഇല്ലിനോയി)

അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ കുക്ക് കൗണ്ടിയിൽപ്പെടുന്ന ഒരു സബ്അർബൻ നഗരമാണ് **എവൻസ്റ്റൺ**. ഷിക്കാഗോ ഡൗൺടൗണിനു  വടക്കായി മിഷിഗൺ തടാകത്തിന്റെ പടിഞ്ഞാറേക്കരയിൽ സ്ഥിതി ചെയ്യുന്ന  ഈ നഗരത്തിന്റെ പടിഞ്ഞാട് സ്കോകിയെയും വടക്ക് വിൽമെറ്റും തെക്ക് ഷിക്കാഗോയുമാണ്. 2010 ലെ സെൻസസ് പ്രകാരം ഇവിടെ 74,486 പേർ വസിക്കുന്നു.
## അവലംബം

## പുറത്തേയ്ക്കുള്ള കണ്ണികൾ
*എവൻസ്റ്റൺ നഗരത്തിന്റെ ഔദ്യോഗിക വെബ്സൈറ്റ്
*എവൻസ്റ്റൻ പൊതുവായനശാല

വർഗ്ഗം:1857ൽ സ്ഥാപിതമായ ജനവാസപ്രദേശങ്ങൾ
വർഗ്ഗം:ഇല്ലിനോയിയിലെ നഗരങ്ങൾ

വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലാ പട്ടണങ്ങൾ
വർഗ്ഗം:ഗ്രേറ്റ് ലേക്ക്സിനു ചുറ്റുമുള്ള ജനവാസപ്രദേശങ്ങൾ
വർഗ്ഗം:ഷിക്കാഗോ മെട്രോപ്പൊളിറ്റൻ പ്രദേശം
വർഗ്ഗം:ഇല്ലിനോയിയിലെ കുക്ക് കൗണ്ടിയിലെ നഗരങ്ങൾ
ഇരുപത്തൊന്നാം നൂറ്റാണ്ട്

ക്രിസ്തുവർഷം അനുസരിച്ച് ഇരുപത്തൊന്നാമത്തെ നൂറ്റാണ്ടാണ് (2001 മുതൽ 2100 വരെയുള്ള വർഷങ്ങൾ) **ഇരുപത്തൊന്നാം നൂറ്റാണ്ട്** എന്ന് അറിയപ്പെടുന്നത്.

വർഗ്ഗം:നൂറ്റാണ്ടുകൾ
വർഗ്ഗം:സമകാലിക ചരിത്രം
കാർബൺ നാനോട്യൂബ് കമ്പ്യൂട്ടർ

കാർബൺ നാനോട്യൂബുകൾ അടിസ്ഥാനപ്പെടുത്തിമാത്രമുള്ള ട്രാൻസിസ്റ്ററുകൾ ഉപയോഗിച്ച് നിർമ്മിക്കുന്ന കമ്പ്യൂട്ടറുകളെയാണ് **കാർബൺ നാനോട്യൂബ് കമ്പ്യൂട്ടർ** എന്നു വിശേഷിപ്പിക്കുന്നത്. "സെഡ്രിക്" (Cedric) എന്നുപേരിട്ട ആദ്യത്തെ കാർബൺ നാനോ കമ്പ്യട്ടർ വികസിപ്പിച്ചത് സ്റ്റാൻഫോർഡ് യൂണിവേഴ്സിറ്റിയിലെ ഗവേഷകരാണ്. 2013 സെപ്റ്റംബർ 25നു് നേച്ചർ എന്ന ശാസ്ത്രമാസികയിലാണ് ഇതു പ്രഖ്യാപിച്ചുകൊണ്ടുള്ള ലേഖനം പ്രസിദ്ധീകരിച്ചത്.
 

കമ്പ്യൂട്ടർ നിർമ്മാണത്തിനുപയോഗിച്ചുവന്നിരുന്ന സിലിക്കണിന്റെ കുത്തക ഇതുവഴി തകരുമെന്ന് ഇവിടുത്തെ ഗവേഷകർ കരുതുന്നു. കാർബൺ ആറ്റങ്ങൾ ചേർത്തുവെച്ച അതിസൂക്ഷ്മമായ കുഴലുകളാണ് കാർബൺ നാനോട്യൂബുകൾ. ഇത്തരം നാനോ കാർബണുകൾ ഉപയോഗിച്ച് നിർമ്മിച്ച 142 ട്രാൻസിസ്റ്ററുകളാണ് സെ‍ഡ്രിക്കിലെ കാർബൺ നാനോട്യൂബ് പ്രോസസറിൽ ഉൾക്കൊള്ളുന്നത്. ഇതിലെ ഓരോ നാനോ ട്രാൻസിസ്റ്ററിനും പത്ത് നാനോ മീറ്റർ (ഒരു മില്ലീമീറ്ററിന്റെ ഒരു ലക്ഷത്തിൽ ഒരംശം) മാത്രമാണ് വലിപ്പം. അതായത് ഈ 142 ട്രാൻസിസ്റ്ററുകളും ചേർന്നുള്ള സി.പി.യു. പോലും കണ്ണുകൊണ്ട് കാണുവാൻ പറ്റാത്തത്ര ചെറുതായിരിക്കുമെന്ന് ചുരുക്കം. ഷർട്ടിലെ ബട്ടൺ ദ്വാരത്തിലോ രക്തകോശങ്ങൾക്കുള്ളിൽ പോലുമോ ഈ കമ്പ്യൂട്ടർ തിരുകി വെയ്കാം. ചികിത്സ, കുറ്റാന്വേഷണം, പ്രതിരോധമേഖല തുടങ്ങിയ ഇടങ്ങളിൽ ഈ കമ്പ്യൂട്ടറുകൾക്ക് ഏറെ പങ്ക് വഹിക്കാനാകുമെന്നും കരുതുന്നു. 

## അവലംബം
വ്‌ളാദിമിർ സുത്യയെവ്

പഴയ സോവിയറ്റ് യൂണിയനിലെ (റഷ്യ)യിലെ അനിമേറ്റഡ് കാർട്ടൂൺ വ്യവസായത്തിന്റെ സ്ഥാപകനായിരുന്നു **വ്‌ളാദിമിർ ഗ്രഗൊറേവിച്ച് സുത്യയെവ്** എന്ന വി. സുത്യയെവ് (5 ജൂലൈ 1903— 10 മാർച്ച് 1993). എഴുത്തുകാരനും ചിത്രകാരനുമായിരുന്ന അദ്ദേഹത്തിന്റെ  ബാല സാഹിത്യ കൃതികൾ, അനേകം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്. 2003 ജൂലായ് 5 ന് അദ്ദേഹത്തിന്റെ ജന്മശതാബ്ദി റഷ്യയിൽ ആഘോഷിച്ചു. 
## ജീവിതരേഖ
1928-ൽ ഇൻസ്റ്റിറ്റിയൂട്ട് ഓഫ് സിനിമാറ്റോഗ്രഫിയിൽനിന്നു ബിരുദം നേടിയ സുത്യയെവ് വിദ്യാർത്ഥിയായിരുന്നപ്പോൾത്തന്നെ 'ചൈന ഓൺ ഫയർ' എന്ന റഷ്യയിലെ ആദ്യ ആനിമേഷൻ ചിത്രമുണ്ടാക്കി.  കാർട്ടൂൺ ചിത്രങ്ങളിൽ നിന്നാണ് അദ്ദേഹം കുട്ടികൾക്കുള്ള പുസ്തകങ്ങളിലേക്കു തിരിഞ്ഞത്.

## കൃതികൾ
ലഘുചിത്രം|വ്‌ളാദിമിർ സുത്യയെവ് പുസ്തകത്തിനായി വരച്ച ചിത്രം
*"What kind of a bird is this?"
* "Under the mushroom"
* "The bag of apples"
* "The Chicken and the Duckling"
* "Who said "mew"?"
* "The helpful stick"
## ചിത്രം വരച്ച പുസ്തകങ്ങൾ
*K. Chukovskij's tales
*S. Marshak's "Whiskers and stripes"
* "Uncle Stjopa" by S. Mihalkov
* "The merry summer" by V. Berestov.
## മലയാളത്തിൽ
*കുട്ടിക്കഥകളും ചിത്രങ്ങളും
## പുരസ്കാരങ്ങൾ
## അവലംബം

## പുറം കണ്ണികൾ
*Vladimir Grigor'evich Suteev

വർഗ്ഗം:1903-ൽ ജനിച്ചവർ
വർഗ്ഗം:ജൂലൈ 5-ന് ജനിച്ചവർ
വർഗ്ഗം:1993-ൽ മരിച്ചവർ
വർഗ്ഗം:മാർച്ച് 10-ന് മരിച്ചവർ
വർഗ്ഗം:റഷ്യൻ കഥാകൃത്തുക്കൾ
വർഗ്ഗം:ബാലസാഹിത്യകാരന്മാർ
ജി. നമ്മാൾവാർ

വലത്ത്‌|250px
തമിഴ്നാട്ടിലെ പരിസ്ഥിതിപ്രവർത്തകനും ജൈവശാസ്ത്രജ്ഞനുമായിരുന്നു **ഡോ. ജി. നമ്മാൾവാർ**(1938 – 30 ഡിസംബർ 2013). ജൈവകൃഷിയുടെ പ്രചാരകനായ അദ്ദേഹം ഈ കൃഷിരീതി പഠിപ്പിക്കാൻ 'വണങ്ങം' എന്നപേരിൽ ഒരു സംഘടനയ്ക്കും രൂപംനൽകിയിരുന്നു. ജൈവകൃഷിയുമായി ബന്ധപ്പെട്ട് ലോകം മുഴുവൻ സഞ്ചരിച്ചിട്ടുണ്ട്.
## ജീവിതരേഖ
1938ൽ തഞ്ചാവൂർ ജില്ലയിലെ ഇളങ്കാട് ജനിച്ച നമ്മാൾവാർ അണ്ണാമലൈ സർവകലാശാലയിൽനിന്ന് കൃഷിയിൽ ബിരുദംനേടി. തുടർന്ന്, കോവിൽപ്പട്ടിയിലെ അഗ്രി. റീജണൽ റിസർച്ച് ഇൻസ്റ്റിറ്റിയൂട്ടിൽ കുറച്ചുനാൾ ജോലിചെയ്തു. രാസവളങ്ങളും കീടനാശിനികളും സർക്കാർതന്നെ പ്രോത്സാഹിപ്പിക്കുന്നതിൽ പ്രതിഷേധിച്ച് 1969ൽ ജോലി രാജിവെച്ചു.  സേഫ് ഫുഡ് അലയൻസ് എന്ന സംഘടനയ്ക്കും വിത്തുപാകിയത് നമ്മാൾവാറായിരുന്നു. 
## ശ്രദ്ധേയമായ സമരങ്ങൾ
*ബി.ടി. വഴുതിനക്കെതിരെ നടത്തിയ സമരം 
*തഞ്ചാവൂരിൽ കാവേരിതടത്തിൽ സ്വകാര്യകമ്പനി കൽക്കരി-മീഥേൻ പദ്ധതി നടപ്പാക്കുന്നതിനെതിരെ  പ്രതിഷേധപരിപാടി
## കൃതികൾ
*ഇരുളിൽ ചില വെളിച്ചങ്കൾ
*വിതൈകൾ
*ഇയർക്കൈ വ്യവസായ യുക്തികൾ
*തായ് മണ്ണേ വണക്കം
*മോൽമൺ പെറുവോം
*ഇയർക്കൈ വാഴ്വ്
## പുരസ്കാരങ്ങൾ
*ദിണ്ടിഗൽ ഗാന്ധിഗ്രാം ഇൻസ്റ്റിറ്റിയൂട്ട് 2007ൽ ഡോക്ടറേറ്റ് നൽകി .
## അവലംബം


വർഗ്ഗം:പരിസ്ഥിതിപ്രവർത്തകർ
വർഗ്ഗം:ജൈവശാസ്ത്രജ്ഞർ
വർഗ്ഗം:1938-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഡിസംബർ 30-ന് മരിച്ചവർ
രമൺ സിംഗ്

2003 മുതൽ 2018 വരെ നീണ്ട 15 വർഷം ഛത്തീസ്ഗഢ് മുഖ്യമന്ത്രിയായിരുന്ന ഛത്തീസ്ഗഢിൽ നിന്നുള്ള മുതിർന്ന ബി.ജെ.പി നേതാവാണ് ** ഡോ.രമൺ സിംഗ്.(ജനനം : 15 ഒക്ടോബർ 1952) **
നാലു തവണ നിയമസഭാംഗം, ഒരു തവണ വീതം കേന്ദ്ര മന്ത്രി, ലോക്സഭാംഗം എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
ഛത്തീസ്ഗഢിലെ കബിർദം ജില്ലയിലെ കവർധയിൽ അഭിഭാഷകനായിരുന്ന വിഘ്നഹരൺ സിംഗ് ഠാക്കുറിൻ്റെയും സുധയുടേയും മകനായി 1952 ഒക്ടോബർ 15ന് ജനനം. പ്രാഥമിക വിദ്യാഭ്യാസത്തിന് ശേഷം ബെമെത്രയിലെ ഗവ.സയൻസ് കോളേജിൽ നിന്ന് ബിരുദവും റായ്പ്പൂരിലെ ഗവ.ആയുർവേദ കോളേജിൽ നിന്ന് ഡോക്ടർ ബിരുദവും നേടി. ഒരു ആയുർവേദ ഭിഷഗ്വരനാണ് രമൺ സിംഗ്.

1975-ൽ യുവജന സംഘടനയായ ഭാരതീയ യുവമോർച്ചയിൽ ചേർന്ന തോടെയാണ് സിംഗിൻ്റെ രാഷ്ട്രീയ ജീവിതം ആരംഭിക്കുന്നത്. 1976-1977 കാലത്ത് സംഘടനയുടെ താലൂക്ക് പ്രസിഡൻ്റായും 1983-ൽ കവർധ മുനിസിപ്പൽ കൗൺസിൽ അംഗമായും തിരഞ്ഞെടുക്കപ്പെട്ടു.

1990-ലെ മധ്യപ്രദേശ് നിയമസഭ തിരഞ്ഞെടുപ്പിൽ കവർധ മണ്ഡലത്തിൽ നിന്ന് നിയമസഭാംഗമായി. 1993-ൽ വീണ്ടും നിയമസഭാംഗമായെങ്കിലും 1998-ലെ നിയമസഭ തിരഞ്ഞെടുപ്പിൽ പരാജയപ്പെട്ടു.

1999-ലെ ലോക്സഭ തിരഞ്ഞെടുപ്പിൽ രാജ്നന്ദഗൻ മണ്ഡലത്തിൽ നിന്ന് ലോക്സഭയിലെത്തി. 1999 മുതൽ 2003 വരെ എ.ബി.വാജ്പേയി പ്രധാനമന്ത്രിയായിരുന്ന മൂന്നാം എൻ.ഡി.എ മന്ത്രിസഭയിലെ സംസ്ഥാന ചുമതലയുള്ള കേന്ദ്ര മന്ത്രിയായിരുന്നു.

2000-ൽ മധ്യപ്രദേശ് വിഭജിച്ച് ഛത്തീസ്ഗഢ് രൂപീകരിച്ചതോടെ 2003-ൽ ഛത്തീസ്ഗഢ് ബി.ജെ.പിയുടെ സംസ്ഥാന പ്രസിഡൻറായി. 2003-ലെ ഛത്തീസ്ഗഢ് നിയമസഭ തിരഞ്ഞെടുപ്പിൽ ബി.ജെ.പിക്ക് ഭൂരിപക്ഷം കിട്ടിയതിനെ തുടർന്ന് ആദ്യമായി ഛത്തീസ്ഗഢ് മുഖ്യമന്ത്രിയായി തിരഞ്ഞെടുക്കപ്പെട്ടു.

2004-ലെ നിയമസഭ ഉപ-തിരഞ്ഞെടുപ്പിൽ ഡോൺഗാർഗൻ മണ്ഡലത്തിൽ നിന്ന് ആദ്യമായി നിയമസഭാംഗമായി. 2008, 2013, 2018 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ രാജ്നന്ദഗോൺ മണ്ഡലത്തിൽ നിന്ന് നിയമസഭയിലെത്തി.

2003-ൽ ആദ്യമായി മുഖ്യമന്ത്രിയായി ചുമതലയേറ്റ ശേഷം നടന്ന രണ്ട് നിയമസഭ തിരഞ്ഞെടുപ്പുകളിലും (2008,2013) ബി.ജെ.പി അധികാരം നിലനിർത്തിയതിനെ തുടർന്ന് രമൺ സിംഗ് മുഖ്യമന്ത്രിയായി തുടർന്നു.

2018-ൽ നടന്ന നിയമസഭ തിരഞ്ഞെടുപ്പിൽ 43 % വോട്ടും 68 സീറ്റും നേടി ഭൂപേഷ് ബാഗലിൻ്റെ നേതൃത്വത്തിൽ കോൺഗ്രസ് 15 വർഷത്തിന് ശേഷം സംസ്ഥാനത്ത് അധികാരത്തിൽ തിരിച്ചെത്തി. ബി.ജെ.പി 15 സീറ്റിലേക്ക് ചുരുങ്ങി. ഇതോടെ രമൺ സിങ് മുഖ്യമന്ത്രി പദം രാജിവെക്കുകയായിരുന്നു. 2018-ൽ ബി.ജെ.പി ദേശീയ ഉപാധ്യക്ഷനായി തിരഞ്ഞെടുക്കപ്പെട്ടു.

2023-ലെ നിയമസഭ തിരഞ്ഞെടുപ്പിൽ 54 സീറ്റ് നേടി സംസ്ഥാന ഭരണം ബി.ജെ.പി തിരിച്ചു പിടിച്ചപ്പോൾ നിയമസഭ സ്പീക്കറായി തിരഞ്ഞെടുക്കപ്പെട്ടു.

## ഛത്തീസ്ഗഢ് മുഖ്യമന്ത്രി

2003-ലെ നിയമസഭ തിരഞ്ഞെടുപ്പിൽ ബി.ജെ.പിക്ക് ഭൂരിപക്ഷം ലഭിച്ചതിനെ തുടർന്ന് ആദ്യമായി മുഖ്യമന്ത്രിയായി.
2008, 2013 നിയമസഭകളിലും ബി.ജെ.പി ഭൂരിപക്ഷമുറപ്പിച്ചതിനെ തുടർന്ന് മുഖ്യമന്ത്രിയായി രമൺ സിംഗ് തുടർന്നു.

ഭരണ വിരുദ്ധ വികാരം അലയടിച്ച 2018-ലെ നിയമസഭ തിരഞ്ഞെടുപ്പിൽ കോൺഗ്രസ് 68 സീറ്റ് പിടിച്ചതോടെ 15 വർഷം നീണ്ട  ഛത്തീസ്ഗഢിലെ ബി.ജെ.പി ഭരണം അവസാനിച്ചു.

** നിയമസഭ തിരഞ്ഞെടുപ്പുകൾ **

* ** 2018 **
* ആകെ : 90
* കോൺഗ്രസ് : 68 (43 %)
* ബി.ജെ.പി : 15 (33 %)
* ജെ.സി.സി : 5 (7.6 %)
* ബി.എസ്.പി : 2 (3.9 %)

* ** 2013 **
* ബി.ജെ.പി : 49 (41 %)
* കോൺഗ്രസ് : 39 (40.3 %)
* സ്വതന്ത്രൻ : 1 (5.3 %)
* ബി.എസ്.പി : 1 (4.3 % )

* ** 2008 **
* ബി.ജെ.പി : 50 (40.35 %)
* കോൺഗ്രസ് : 38 (38.63 %)
* ബി.എസ്.പി : 2 (6.11 %)

* ** 2003 **
* ബി.ജെ.പി : 50 (39.26 %)
* കോൺഗ്രസ് : 37 (36.71 %)
* ബി.എസ്.പി : 2 (4.45 %)
* എൻ.സി.പി : 1 (7.02 %)

## അവലംബങ്ങൾ

വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:ഛത്തീസ്‌ഗഢിലെ മുഖ്യമന്ത്രിമാർ
ബോയ്‌ലർ

വെള്ളമോ മറ്റേതെങ്കിലും ദ്രവമോ ചൂടാക്കുവാൻ ഉപയോഗിക്കുന്ന ഒരു വീപ്പയാണു് **ബോയ്‌ലർ**.  ദ്രാവകം തിളക്കണമെന്നു് നിർബന്ധമില്ല. ചൂടാക്കിയതോ ഭാഷ്പീകരിച്ചതോ ആയ രൂപത്തിൽ  ബോയ്‌ലറിൽ നിന്ന് പുറത്ത് വരുന്ന ദ്രവം പല ആവശ്യങ്ങൾക്കുമായണു് ഉപയോഗിക്കുന്നത്.  ശുചീകരണം, ഭക്ഷണം പാകംചെയ്യൽ, വൈദ്യുതോദ്പാദനം എന്നീ പല ആവശ്യങ്ങൾക്കായാണു് ബോയ്‌ലർ ഉപയോഗിച്ചുവരുന്നത്.

## അവലംബം

വർഗ്ഗം:താപനം സംവാതനം വാതാനുകൂലനം
കസ്റ്റംസ് ഡയറി

ടി.എസ്. സുരേഷ് ബാബു സംവിധാനം ചെയ്ത 1993-ൽ പുറത്തിറങ്ങിയ മലയാളചലച്ചിത്രമാണ് **കസ്റ്റംസ് ഡയറി**. നടി രഞ്ജിനി അവസാനമായി ആ കാലഘട്ടത്തിൽ അഭിനയിച്ച ചിത്രമാണിത്.

## അവലംബം

## പുറത്തേക്കുള്ള കണ്ണികൾ
*
* [കസ്റ്റംസ് ഡയറി 1993] 

വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
ദീപക് സന്ധു

ഇന്ത്യയിലെ ആദ്യ വനിതാ മുഖ്യ വിവരാവകാശ കമ്മീഷണറാണ് **ദീപക് സന്ധു** (ജനനം : 19 ഡിസംബർ 1948).
## ജീവിതരേഖ
1971 ബാച്ച്‌ ഐ.ഐ.എസ്‌. ഉദ്യോഗസ്‌ഥയാണ്‌. പ്രസ് ഇൻഫർമേഷൻ ബ്യൂറോയിൽ പ്രിൻസിപ്പൽ ഡയറക്ടർ ജനറൽ, ദൂരദർശനിൽ ഡയറക്ടർ ജനറൽ, ആൾ ഇന്ത്യാ റേഡിയോയിൽ ഡയറക്ടർ ജനറൽ എന്നീ സ്ഥാങ്ങൾ വഹിച്ചിട്ടുണ്ട്.

കാൻ, ബെർലിൻ, വിനൈസ്, ടോക്കിയൊ എന്നിവിടങ്ങളിൽ നടന്ന അന്താരാഷ്ട്ര ഫിലിം ഫെസ്റ്റിവലുകളിൽ ഇന്ത്യയെ പ്രതിനിധീകരിച്ചു പങ്കെടുത്തിട്ടുണ്ട്. ഭീകരവാദത്തെക്കുറിച്ചും ഇലക്ട്രോണിക് മാധ്യമങ്ങളെക്കുറിച്ചും റഷ്യയിൽ നടന്ന അന്താരാഷ്ട്ര കോൺഫറൻസുകളിൽ പ്രതിനിധിയായിരുന്നു.

1967 ബാച്ചിലെ ഐഎഎസ് ഉദ്യോഗസ്ഥനായ ഗുരിന്ദർ സിങ് സന്ധുവാണ് ഭർത്താവ്.

## അവലംബം


വർഗ്ഗം:1948-ൽ ജനിച്ചവർ
വർഗ്ഗം:ഡിസംബർ 19-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
തസ്കരൻ മണിയൻ പിള്ളയുടെ ആത്മകഥ

മണിയൻപിള്ള എന്ന കുപ്രസിദ്ധ മോഷ്ടാവിന്റെ ജീവചരിത്രമാണ് **തസ്കരൻ മണിയൻപിള്ളയുടെ ആത്മകഥ.** അതിസാഹസികമായ ഈ ജീവിതകഥ എഴുതിയത് ജി.ആർ. ഇന്ദുഗോപൻ. ഡി.സി.ബുക്സാണ് ഈ  പുസ്തകം പ്രസിദ്ധീകരിച്ചിരിക്കുന്നത്.

1950-ൽ കൊല്ലം ഇരവിപുരം വാളത്തുംഗലിൽ ജനിച്ച മണിയൻപിള്ള 1970 കളിൽ കേരളത്തിലെ കുപ്രസിദ്ധ മോഷ്ടാക്കളിൽ ഒരാളായിത്തീർന്നു. 1983-ൽ കർണ്ണാടക നിയമസഭയിലേയ്ക്ക് മത്സരിക്കാൻ ഒരുങ്ങുന്ന സമയത്ത് കേരള പോലീസ് അറസ്റ്റ് ചെയ്തു. നഞ്ചൻകോട് എക്സിക്യൂട്ടീവ് മജിസ്ട്രേറ്റിൻറെ അധീനതയിൽ ആ സമയത്തെ ആസ്തികൾ ലേലം ചെയ്ത വകയിൽ മാത്രം 93 ലക്ഷം രൂപയുണ്ടായിരുന്നു.

## അവലംബം

വർഗ്ഗം:ആത്മകഥകൾ
കേരളാ ലാൻഡ് ഡവലപ്പ്മെന്റ് കോർപറേഷൻ ലിമിറ്റഡ്

കേരള സർക്കാർ സംയോജിപ്പിച്ചുണ്ടാക്കിയ സംരംഭമായാണു് **കേരളാ ലാൻഡ് ഡവലപ്പ്മെന്റ് കോർപറേഷൻ ലിമിറ്റഡ്** (കെ.എൽ. ഡി.സി.) 1972-ൽ രൂപീകരിച്ചത്. കേരളത്തിലെ കര വികസനവും അനുബന്ധ പ്രവർത്തികൾക്കും കാർഷിക മേഖലയുടെ സമഗ്രമായ വികസനത്തിനും വേണ്ടിയാണ് കെ.എൽ. ഡി.സി. സ്ഥാപിതമായത്.

## അവലംബം
*http://www.kldc.org/index.htm 

വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
ശ്രീകൃഷ്ണകർണ്ണാമൃതം

വില്വമംഗലത്തു സ്വാമിയാർ  ലീലാശുകൻ എന്ന നാമത്തിൽ എഴുതിയ സംസ്കൃത കാവ്യമാണ് **ശ്രീകൃഷ്ണകർണ്ണാമൃതം**. കൃഷ്ണന്റെ ലീലകൾ ശുക മഹർഷിയെപ്പോലെ വിശദമായി പറഞ്ഞതിനാലാവണം ലീലാശുകൻ എന്ന് അദ്ദേഹം അറിയപ്പെട്ടത്‌.

വില്വമംഗലത്തിന്റെ കൃതികളിൽ പ്രഥമഗണനീയമായിട്ടുള്ള സംസ്കൃത കൃതിയാണിത്'. മൂന്നുറ്റിമൂന്നു (ശ്ലോകത്രയാധികശതത്രയം) പദ്യങ്ങളുള്ള ഈ കൃതി വില്വമംഗലത്തിന്റെ ഭക്തിപാരവശ്യം, പദഘടനാവൈഭവം, പ്രസാദപാരമ്യം, ഹൃദയദ്രവീകരണചണമായ ഉല്ലേഖവൈചിത്ര്യം, മുതലായി അഭൗമങ്ങളായുള്ള പല മഹാകവിസിദ്ധികൾക്കും ഉദാഹരണമാണെന്ന് ഉള്ളൂർ കേരള സാഹിത്യ ചരിത്രത്തിൽ ചൂണ്ടിക്കാട്ടുന്നു.  
## കൃതിയിൽ നിന്നും

## വ്യാഖ്യാനങ്ങൾ
കർണ്ണാമൃതത്തിനു പാപയല്ലയസൂരിയുടേയും രാമചന്ദ്രബുധേന്ദ്രന്റേയും വ്യാഖ്യാനങ്ങൾക്കു പുറമേ ഗോപാലൻ, വൃന്ദാവനദാസൻ, ശങ്കരൻ, ബ്രഹ്മദത്തൻ മുതലായ വേറേയും പല പണ്ഡിതന്മാരുടേയും വ്യാഖ്യാനങ്ങളുണ്ടു്. 
## അവലംബം


വർഗ്ഗം:സംസ്കൃതകാവ്യങ്ങൾ
ശുക്ര കേരളം

കേരളത്തിൽ ഉപയോഗിക്കപ്പെട്ടിരുന്ന പത്തധ്യായത്തിലുള്ള ഒരു പ്രാചീന ജ്യോതിഷ ഗ്രന്ഥ‌മാണു് **ശുക്ര കേരളം**. ഇതിനു ഭൃഗുകേരളമെന്നും കേരളരഹസ്യമെന്നും കേരളീയമെന്നും കൂടി പേരുണ്ട്.  
## അവലംബം

## പുറം കണ്ണികൾ
*ശുക്ര കേരളം 

വർഗ്ഗം:ജ്യോതിഷ ഗ്രന്ഥങ്ങൾ
കൃഷ്ണീയം

കൃഷ്ണൻ എന്നൊരാചാര്യൻ രചിച്ച ഒരു പ്രാചീന ജ്യോതിഷഗ്രന്ഥമാണ്  **കൃഷ്ണീയം** അഥവാ **ചിന്താജ്ഞാനം**. ഇതിൽ ആകെ മുപ്പത്തിരണ്ടധ്യായങ്ങളും ഒരു പരിശിഷ്ടവും അടങ്ങിയിരിക്കുന്നു. കൊല്ലം എട്ടാംശതകത്തിനു മുമ്പാണ് അതിന്റെ നിർമ്മിതി എന്നു ഉള്ളൂർ അഭിപ്രായപ്പെടുന്നു. പ്രശ്നവിഷയത്തിലും ജാതകവിഷയത്തിലും ഈ ഗ്രന്ഥത്തെ കേരളീയർ ഒരു പ്രമാണമായി സ്വീകരിക്കുന്നു. കേരളത്തിലെങ്ങും വലിയ പ്രചാരമാണ് ഈ കൃതിക്കുണ്ടായിരുന്നത്. 

ദേശമംഗലത്തു ഉഴുത്തിരവാരിയർ ഹോരാവിവരണത്തിൽ കൃഷ്ണീയത്തെ സ്മരിക്കുന്നുണ്ട്. പ്രശ്നമാർഗ്ഗകാരനായ ഇടയ്ക്കാട്ടു നമ്പൂരി കൃഷ്ണീയത്തെ ഒരു പ്രമാണഗ്രന്ഥമായി സ്വീകരിക്കുന്നു. 
## വ്യാഖ്യാനം
കൃഷ്ണീയത്തിനു്  *ചതുരസുന്ദരീ* എന്നൊരു പഴയ വ്യാഖ്യാനമുണ്ടു്. അതിന്റെ പ്രണേതാവിനെപ്പറ്റി ഒന്നും അറിഞ്ഞുകൂടാ. *നത്വാ ത്രികാലതത്വജ്ഞം സർജ്ഞം ക്രിയതേ മയാ വ്യാഖ്യാ കൃഷ്ണീയശാസ്ത്രസ്യ നാമ്നാ ചതുരസുന്ദരീ* എന്നു മാത്രമേ അദ്ദേഹം ആ വ്യാഖ്യാനത്തെപ്പറ്റി പറയുന്നുള്ളൂ. പുലിയൂർ പുരുഷോത്തമൻനമ്പൂരിയുടെ ദൈവജ്ഞവല്ലഭ എന്ന വ്യാഖ്യാനം ആധുനികമാണു്.

## അവലംബം

## പുറം കണ്ണികൾ
*കൃഷ്ണീയം

വർഗ്ഗം:ജ്യോതിഷ ഗ്രന്ഥങ്ങൾ
സരസ്വതി (ചലച്ചിത്രം)

എ.എൽ.എസ്. പ്രൊഡക്ഷൻസിന്റെ ബാനറിൽ എ.എൽ. ശ്രീനിവാസൻ നിർമിച്ച മലയാളചലച്ചിത്രമാണ് **സരസ്വതി**.  ജിയോപിക്ചേഴ്സ് വിതരണം ചെയ്ത ഈ ചിത്രം 1970 ഫെബ്രുവരി 6-ന് കേരളത്തിൽ പ്രദർശനം തുടങ്ങി.

## അഭിനേതാക്കളും കഥാപാത്രങ്ങളും
*പ്രേം നസീർ - ഉണ്ണി
*തിക്കുറിശ്ശി സുകുമാരൻ നായർ - ഗോകുലം ഗോവിന്ദപ്പിള്ള
*കെ.പി. ഉമ്മർ- വിക്രമൻ
*ടി.എസ്. മുത്തയ്യ - മാനേജർ പണിക്കർ
*അടൂർ ഭാസി - നടനം നവരംഗം
*ബഹദൂർ - ചെല്ലപ്പൻ
*രാഗിണി - സരസ്വതി
*വിജയലളിത - മധുബാല
*മീന - മീനാക്ഷി.

## പിന്നണിഗായകർ
*കെ.ജെ. യേശുദാസ്
*സി.ഒ. ആന്റോ
*എൽ.ആർ. ഈശ്വരി
*പി. ലീല
*എസ്. ജാനകി
*സീറോ ബാബു.

## അണിയറയിൽ
*ബാനർ - എ എൽ എസ് പ്രൊഡക്ഷൻസ്
*കഥ - ടാഗോർ
*തിരക്കഥ - തിക്കുറിശ്ശി സുകുമാരൻ നായർ
*സംഭാഷണം - തിക്കുറിശ്ശി സുകുമാരൻ നായർ
*സംവിധാനം - തിക്കുറിശ്ശി സുകുമാരൻ നായർ
*നിർമ്മാണം - എ എൽ ശ്രീനിവാസൻ
*ഛായാഗ്രഹണം - വി ശെൽ‌വരാജ്
*ചിത്രസംയോജനം - വി. പി. കൃഷ്ണൻ
*ഗാനരചന -  തിക്കുറിശ്ശി സുകുമാരൻ നായർ
*സംഗീതം - എം.എസ്. ബാബുരാജ്

## ഗാനങ്ങൾ
*ഗാനരചന -  തിക്കുറിശ്ശി സുകുമാരൻ നായർ
*സംഗീതം - എം.എസ്. ബാബുരാജ്

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് സരസ്വതി

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ

വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി സംവിധാനം ചെയ്ത ചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
നേച്ചർ

ലോകത്തിലെ പ്രധാന ശാസ്ത്രമാസികയാണ് **നേച്ചർ**. 1869 നവംബർ 4 നാണ് ഈ മാസിക ആദ്യമായി പ്രസിദ്ധീകരിയ്ക്കപ്പെട്ടത്..വിവിധ ശാസ്ത്രസാങ്കേതിക മേഖലകളിലെ ഗവേഷണഫലങ്ങൾ ഈ മാസികയിൽ 
പ്രസിദ്ധീകരിയ്ക്കപ്പെട്ടുവരുന്നു. ഇംഗ്ലണ്ടിൽ സ്ഥാപിതമായ നേച്ചറിന് ഇപ്പോൾ വിവിധ രാജ്യങ്ങളിൽ എഡിറ്റോറിയൽ ഓഫിസുകളുണ്ട്. അമേരിക്ക, യൂറോപ്പ്, ഏഷ്യ എന്നിവിടങ്ങളിലായി പല രാജ്യങ്ങളിലും ശാസ്ത്ര പ്രസിദ്ധീകരണ സ്ഥാപനമായ സ്പ്രിംഗർ നേച്ചർ (Springer Nature) എഡിറ്റോറിയൽ ജോലികൾ നിർവഹിക്കുന്നു. 

## അവലംബം

## പുറംകണ്ണികൾ
* 
* An electronic version of the first issue from 1869
* Nature archive, 1869–present
* The ''Nature Reviews'' website
* ''Nature Clinical Practice'' website
* Interview with Timo Hannay, director of web publishing for Nature Publishing Group
* History of the journal ''Nature''
* Peer review policy for Nature journals
* Editorial policies for Nature journals

വർഗ്ഗം:മാസികകൾ
ബ്രാഡ് ഹാഡ്ഡിൻ

ഓസ്ട്രേലിയൻ ക്രിക്കറ്റ് ടീമിലെ മുൻ വലം കൈയ്യൻ ബാറ്റ്സ്മാനും വിക്കറ്റ് കീപ്പറുമാണ് **ബ്രാഡ് ഹാഡ്ഡിൻ** എന്ന **ബ്രാഡ്ലി ജെയിംസ് ഹാഡ്ഡിൻ** (ജനനം:1977ഒക്ടോബർ 23).

## അവലംബം

വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1977-ൽ ജനിച്ചവർ
വർഗ്ഗം:ഒക്ടോബർ 23-ന് ജനിച്ചവർ
ഏലമല

ഇന്ത്യയിലെ തെക്കൻമലനിരയായ പശ്ചിമഘട്ടത്തിന്റെ തെക്കുഭാഗത്ത് കേരളത്തിന്റെ തെക്കുകിഴക്കും തമിഴ്‌നാടിന്റെ തെക്കുപടിഞ്ഞാറുമായി സ്ഥിതി ചെയ്യുന്ന പർവ്വതപ്രദേശമാണ് **ഏലമല**. ആനമുടി കഴിഞ്ഞാൽ കേരളത്തിലെ ഏറ്റവും ഉയരമുള്ള കൊടുമുടികളിൽ ഒന്നാണ് ഏലമല. ഇവിടെ യഥേഷ്ടം വളരുന്ന ഏലച്ചെടികളിൽ നിന്നാണ് മലനിരയ്ക്ക് ഈ പേർ ലഭിച്ചത്.  കുരുമുളക്, കാപ്പി എന്നി വിളകളും ഇവിടെ വിളയുന്നു. ഇടുക്കി ജില്ലയിലെ ഉടുമ്പൻചോല താലൂക്കിലെ കട്ടപ്പന ബ്ലോക്ക് പഞ്ചായത്തിലാണ് ഇത് സ്ഥിതി ചെയ്യുന്നത്.

## ഭൂമിശാസ്ത്രം
ഏലമല മലനിരകളുടെ മധ്യഭാഗം സ്ഥിതി ചെയ്യുന്നത് . ഏകദേശം 2800 ച.കി.മീ വിസ്തൃതിയുള്ള ഏലമലയിൽ മലപ്രദേശങ്ങളും താഴ്വരകളും പടിഞ്ഞാറോട്ട് ഒഴുകുന്ന നദികളായ പെരിയാർ, മുല്ലയാർ, പമ്പ എന്നിവയുടെ നദീതടങ്ങളും സ്ഥിതി ചെയ്യുന്നു. മുല്ലപെരിയാർ അണക്കെട്ടും ഇടുക്കി അണക്കെട്ടും ഈ മേഖലയിലാണ് സ്ഥിതി ചെയ്യുന്നത്. വടക്കുപടിഞ്ഞാറ് ആനമല മലനിരകളുമായും വടക്കുകിഴക്ക് പഴനി മലനിരകളുമായും തെക്ക് അഗസ്ത്യകൂട മലനിരകളുമായും ഏലമല യോജിക്കുന്നു. മലനിരകളിലെ ഉയർന്ന പ്രദേശങ്ങൾ തമിഴ്‌നാട്-കേരളം അതിർത്തി നിർണയിക്കുന്നു. ഹിമാലയത്തിനു തെക്കായുള്ള ഇന്ത്യയിലെ ഏറ്റവും ഉയർന്ന പ്രദേശം (8,842 അടി) ഇരവികുളം ദേശീയോദ്യാനത്തിൽ സ്ഥിതി ചെയ്യുന്നു.

## അവലംബം


വർഗ്ഗം:കേരളത്തിലെ കൊടുമുടികൾ
വർഗ്ഗം:പശ്ചിമഘട്ടത്തിലെ പർവ്വതങ്ങൾ
ശ്രീചിഹ്നം

വരരുചിയുടെ പ്രാകൃതപ്രകാരശസൂത്രങ്ങളെ ഉദാഹരിക്കുന്ന പന്ത്രണ്ടു സർഗ്ഗത്തിലുള്ള ഒരു സംസ്കൃതകാവ്യമാണ് **ശ്രീചിഹ്നം** അഥവാ **ഗോവിന്ദാഭിഷേകം**. ഇതിൽ ആദ്യ എട്ടു സർഗ്ഗം  ദുർഗ്ഗാപ്രസാദയതിയുടെ കൃതിയാണു്. ഗ്രന്ഥത്തിനു് ആദ്യന്തം ദുർഗ്ഗാപ്രസാദൻ തന്നെ ഭക്തിവിലാസം എന്ന പേരിൽ‌ ഒരു വ്യാഖ്യാനവും രചിച്ചിട്ടുണ്ടു്. സർഗ്ഗാന്തശ്ലോകങ്ങളിൽ ʻശ്രീʼ എന്ന മുദ്രയുള്ളതുകൊണ്ടാണു് പ്രസ്തുത കാവ്യത്തിനു ശ്രീചിഹ്നം എന്ന പേർ വന്നതു്. അതുപോലെ ശിശുപാലവധത്തിലേയും കിരാതാർജ്ജനീയത്തിലേയും ഹരവിജയത്തിലേയും സർഗ്ഗാന്തശ്ലോകങ്ങളിൽ ʻശ്രീʼമുദ്ര മാഘനും ʻലക്ഷ്മീʼ മുദ്ര ഭാരവിയും ʻരത്നʼ മുദ്ര രത്നാകരനും യഥാക്രമം പതിച്ചിട്ടുണ്ട്. 
## അവലംബം


വർഗ്ഗം:സംസ്കൃതകാവ്യങ്ങൾ
കോറി ആൻഡേഴ്സൺ

ന്യൂസിലൻഡ് ക്രിക്കറ്റ് ടിമിലെ ഇടംകയ്യൻ ഓൾ-റൗണ്ടർ ബാറ്റ്സ്മാനാണ് ** കോറി ജെയിംസ് ആൻഡേഴ്സൺ** എന്ന ** കോറി ആൻഡേഴ്സൺ** (ജനനം:1990 ഡിസംബർ 13).ആഭ്യന്തര ക്രിക്കറ്റിൽ നോർത്തേൺ നൈറ്റ്സ് ടീമിനുവേണ്ടിയാണദ്ദേഹം കളിക്കുന്നത്.2014 ജനുവരിയിൽ വെസ്റ്റ് ഇൻഡീസിനെതിരെ നടന്ന ഏകദിന മൽസരത്തിൽ 36 പന്തിൽ ശതകം നേടിയ  ആൻഡേഴ്സൺ ഏകദിന ക്രിക്കറ്റിൽ ഏറ്റവും വേഗതയേറിയ ശതകം നേടിയ ബാറ്റ്സ്മാനെന്ന പാകിസ്താന്റെ  ശാഹിദ് അഫ്രീദിയുടെ റെക്കോർഡ് തന്റെ പേരിലേക്കു മാറ്റി .2015ൽ എ.ബി. ഡി വില്ലിയേഴ്‌സ് 31 പന്തിൽ ശതകം നേടി ആൻഡേഴ്സന്റെ നേട്ടം തിരുത്തിക്കുറിച്ചു. ആഭ്യന്തര ക്രിക്കറ്റിൽ നോർത്തേൺ നൈറ്റ്സ്,മുംബൈ ഇന്ത്യൻസ്  ടീമുകൾക്കുവേണ്ടിയാണദ്ദേഹം കളിക്കുന്നത്.

## അവലംബം 1

## കണ്ണികൾ
* 
* 

വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
വർഗ്ഗം:1990-ൽ ജനിച്ചവർ
നെന്നൽവള്ളി

മധ്യരേഖാമഴക്കാടുകളിലെ പടിഞ്ഞാറൻ തീരങ്ങളിൽ കാണപ്പെടുന്ന ഒരു വള്ളിച്ചെടിയാണ് **നെന്നൽവള്ളി**. . മരങ്ങളിൽ കയറുന്ന വലിയ ചെടിയായ ഇതിന് **കോഴിക്കറ്റടിനായകം, കൊട്ടവള്ളി, ആകാശപ്പാച്ചോറ്റി** എന്നെല്ലാം പേരുകളുണ്ട്. ഔഷധഗുണമുള്ള ഒരു ചെടിയാണിത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ചെങ്കീരി

ഏഷ്യയിലെ കീരി വർഗ്ഗത്തിൽ ഏറ്റവും വലിപ്പമുള്ള ഇനമാണ് **ചെങ്കീരി** (Stripenecked Mongoose; ഇതിന്റെശാസ്ത്രീയനാമം : *Herpestes vitticollis*). ദക്ഷിണേന്ത്യയിലും, പശ്ചിമഘട്ടത്തിലും  ശ്രീലങ്കയിലും കാണപ്പെടുന്ന കീരിവർഗ്ഗമാണിത്.

## ആകാരം

കുറിയ കാലുകളും തടിച്ച ശരീരപ്രകൃതിയും ചെവി മുതൽ കഴുത്തുവരെ നീളമുള്ള ഒരു കറുത്ത വരയുമുണ്ട്. നീളമുള്ള വാലിനു തവിട്ട് കലർന്ന ചുവപ്പ് നിറവുമുണ്ട്. നീളം ഉദ്ദേശം 90 സെ.മീറ്ററും ഭാരം 3.2 കിലോഗ്രാം വരെയും ഉണ്ടാകും.

പശ്ചിമഘട്ടം, കേരളം, കൂർഗ് പ്രദേശങ്ങളിൽ കാണപ്പെടുന്ന തവിട്ടുനിറം കൂടുതലുള്ള ഒരു ജാതിയും (H. vitticollis vitticollis), കനറാ പ്രദേശത്തുകാണുന്ന മറ്റൊരു ജാതിയുമായി( H. vitticollis inornatus) ചെങ്കീരി  പ്രധാനമായും രണ്ടു തരത്തിലുണ്ട്. 

ശുദ്ധജലത്തിന്റെ സാമീപ്യമുള്ള സ്ഥലങ്ങളിലാണ് ഇതു വസിയ്ക്കുന്നത്. പാടങ്ങളിലും, കൃഷിയിടങ്ങളിലും ഇതിനെക്കാണാം.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കീരികൾ
വർഗ്ഗം:ഇന്ത്യയിലെ സസ്തനികൾ
വർഗ്ഗം:ശ്രീലങ്കയിലെ സസ്തനികൾ
വർഗ്ഗം:കേരളത്തിലെ സസ്തനികൾ
ശബരിമല ശ്രീ ധർമ്മശാസ്താ

ശാസ്താ ഫിലിംസിന്റെ ബാനറിൽ സി.ആർ.കെ. നായർ നിർമിച്ച മലയാളചലച്ചിത്രമാണ് **ശബരിമല ശ്രീ ധർമ്മശാസ്താ**.  വിമലാ റിലീസ് വിതരണം ചെയ്ത ഈ ചിത്രം കേരളത്തിൽ 1970 ഡിസംബർ 11-ന് പ്രദർശനം തുടങ്ങി.

## അഭിനേതാക്കൾ
*കൊട്ടാരക്കര ശ്രീധരൻ നായർ
*ടി.എസ്. മുത്തയ്യ
*കെ.പി. ഉമ്മർ
*പ്രേം നവാസ്
*വി.ടി. അരവിന്ദാക്ഷമേനോൻ
*ടി.കെ. ബാലചന്ദ്രൻ
*സാധന
*രാഗിണി
*അംബിക 
name=m3db>മലയാളം മൂവി ആൻഡ് മ്യൂസിക് ഡേറ്റാബേസിൽ നിന്ന് ശബരിമല ശ്രീ ധർമ്മശാസ്താ

## പിന്നണിഗായകർ
*കെ.ജെ. യേശുദാസ്	
ജയചന്ദ്രൻ, ബ്രഹ്മാനന്ദൻ
*പി. സുശീല   
*പി. ലീല    
*അമ്പിളി     
*ജയ വിജയ
*കെ.കെ. ബാലൻ
*ലതാ രാജു
*പി. സുശീലാ ദേവി
*വി.ടി. അരവിന്ദാക്ഷ മേനൊൻ
*കേശവൻ നമ്പൂതിരി
*ലീലാ വാരിയർ.

## അണിയറയിൽ
*ബാനർ - ശസ്താ ഫിലിംസ്
*വിതരണം - വിമലാ റിലീസ്
*കഥ - പുരാണം
*തിരക്കഥ, സംഭാഷണം - S L പുരം സദാനന്ദൻ
*സംവിധാനം - എം. കൃഷ്ണൻ നായർ
*നിർമ്മാണം - സി ആർ കെ നായർ
*ഛായാഗ്രഹണം - യൂ. രാജഗോപാൽ, ബഞ്ചമിൻ, കുട്ടി
*ചിത്രസംയോജനം - എം എസ് മണി, ഡി വാസു
*കലാസംവിധാനം - ആർ ബി എസ് മണി
*നിശ്ചലഛായാഗ്രഹണം - എ സി രാമനാഥൻ
*ഗാനരചന - പി. ഭാസ്കരൻ, വയലാർ രാമവർമ്മ, സുഗതകുമാരി, ശ്രീകുമാരൻ തമ്പി
*സംഗീതം - വി. ദക്ഷിണാമൂർത്തി, ജയവിജയ.

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡേറ്റാബേസിൽ നിന്ന് ശബരിമല ശ്രീ ധർമ്മശാസ്താ

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ജയവിജയ സംഗീതം നൽകിയ ചിത്രങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ഈശാനശിവഗുരുദേവപദ്ധതി

ശൈവാഗമങ്ങളെ ആധാരമാക്കി രചിച്ചിട്ടുള്ള ഒരു ബൃഹത്തായ തന്ത്ര ഗ്രന്ഥമാണു് **ഈശാനശിവഗുരു ദേവപദ്ധതി**. ഇതിൽ സാമാന്യപാദമെന്നും മന്ത്രപാദമെന്നും ക്രിയാപാദമെന്നും യോഗപാദമെന്നും നാലു പാദങ്ങൾ അടങ്ങിയിരിക്കുന്നു. ആദ്യത്തെ രണ്ടു പാദങ്ങളും പൂർവ്വാർദ്ധത്തിലും ഒടുവിലത്തേവ രണ്ടും ഉത്തരാർദ്ധത്തിലും ഉൾപ്പെടുന്നു. ആകെ പതിനെണ്ണായിരത്തോളം ശ്ലോകങ്ങൾ ഉണ്ടു്. അദ്ദേഹം സ്മരിക്കുന്ന ഗ്രന്ഥങ്ങളുടെ കൂട്ടത്തിൽ പ്രപഞ്ചസാരം, മഞ്ജരി, (പ്രയോഗമഞ്ജരി), ഭോജരാജേന്ദ്രപദ്ധതി ഈ ഗ്രന്ഥങ്ങളും ഉൾപ്പെടുന്നു.  
## കൃതിയിൽ നിന്ന്

## അവലംബം


## പുറം കണ്ണികൾ
*ഈശാനശിവഗുരുദേവപദ്ധതി ഭാഗം1
*ഈശാനശിവഗുരുദേവപദ്ധതി ഭാഗം 2

വർഗ്ഗം:തന്ത്ര ഗ്രന്ഥങ്ങൾ
ക്രിയാസാരം

ദീർഘമായ ഒരു തന്ത്രഗ്രന്ഥമാണ് **ക്രിയാസാരം**. ʻനവശ്രേണിʼ എന്ന ഇല്ലത്തെ സുബ്രഹ്മണ്യൻ നമ്പൂരിയുടെ പുത്രനായ രവിനമ്പൂരിയാണിത് നിർമ്മിച്ചതെന്ന് ഉള്ളൂർ ചൂണ്ടിക്കാട്ടുന്നു. . നവശ്രേണി (പുതുശ്ശേരി) എവിടെയുള്ള ഇല്ലമാണെന്നോ സുബ്രഹ്മണ്യൻ ഏതുകാലത്തു ജിവിച്ചിരുന്നു എന്നോ അറിവില്ല. ആകെ അറുപത്തൊൻപതു പടലങ്ങൾ ഈ ഗ്രന്ഥത്തിലുണ്ട്. ഗ്രന്ഥം ഇങ്ങനെ ആരംഭിക്കുന്നു
## ഉള്ളടക്കം
ഗണപതി, വിഷ്ണു, ശാസ്താവു്, എന്നിങ്ങനെ അനേകം ദേവതകളുടെ ബിംബപ്രതിഷ്ഠ, നവീകരണം, പൂജാവിധി, ഉത്സവവിധി മുതലായ വിഷയങ്ങളെയാണു് പ്രസ്തുത ഗ്രന്ഥത്തിൽ പ്രതിപാദിച്ചിരിക്കുന്നതു്. ഒടുവിൽ സപ്തമാതൃക്കളുടെ സ്ഥാപനം സംബന്ധിച്ചുള്ള വിധികൾ ക്രോഡീകരിച്ചിരിക്കുന്നു. ഓരോ ദേവതെപ്പറ്റിയുള്ള വിധികൾ ഭാഗങ്ങൾ ഓരോ ഭാഗമായി തിരി‌ച്ചു് അവയെ പല പടലങ്ങളായി വീണ്ടും വിഭജിച്ചിരിക്കുന്നു. 

## അവലംബം


വർഗ്ഗം:തന്ത്ര ഗ്രന്ഥങ്ങൾ
അന്താരാഷ്ട്ര കുടുംബകൃഷി വർഷം

ലഘുചിത്രം|ലോഗോ

യു.എൻ. ജനറൽ അസംബ്ലിയാണ് 2014 കുടുംബകൃഷി വർഷമായി പ്രഖ്യാപിച്ചിരിക്കുന്നത്. ആഫ്രിക്ക, ഏഷ്യ, ലാറ്റിനമേരിക്ക എന്നീ രാജ്യങ്ങളിലെ കുടുംബകർഷകസംഘടനകളുടെ പ്രധാന പ്രാദേശിക ശൃംഖലകളുമായി സഹകരിച്ചാണ് 'അന്താരാഷ്ട്ര കുടുംബകൃഷി വർഷം' എന്ന ആശയം യു.എൻ. പ്രോത്സാഹിപ്പിക്കുന്നത്.
## ലക്ഷ്യം
*മുഖ്യധാരയിൽനിന്ന് സ്ഥാനഭ്രംശം സംഭവിച്ചുപോയ വീട്ടുകൃഷി അഥവാ കുടുംബകൃഷിയെ കാർഷിക, പാരിസ്ഥിതിക, സാമൂഹിക പരിപാടികളുടെ കേന്ദ്രബിന്ദുവായി പുനഃപ്രതിഷ്ഠിക്കുക എന്നതാണ് വർഷാചരണത്തിന്റെ പ്രധാന ലക്ഷ്യം.
*പ്രകൃതിവിഭവങ്ങളുടെ പരിപാലനം, പരിസ്ഥിതി സംരക്ഷണം, സുസ്ഥിരവികസനം എന്നീ ഉപഘടകങ്ങളും വർഷാചരണത്തിന്റെ പ്രഖ്യാപിത ലക്ഷ്യങ്ങളിൽപ്പെടുന്നു.
## നടത്തിപ്പ്
യു.എന്നിന്റെ ലോക ഭക്ഷ്യകാർഷിക സംഘടന ആണ് വിവിധ സർക്കാറുകളുടെയും അന്തർദേശീയ വികസന ഏജൻസികളുമായും ആഗോള, പ്രാദേശിക, ദേശീയ, കർഷകസംഘടനകളുമായും ഇതിന്റെ നടത്തിപ്പിനുവേണ്ട ആശയവിനിമയം നടത്തുന്നത്.
## അവലംബം

## അധിക വായനയ്ക്ക്
**Nature's Metropolis: Chicago and the Great West* -- Cronan, William (ISBN 9780393308730)
**The Value of Rural America*  -- Rowley, Thomas D. (www.ers.usda.gov/publications/rdp/rdp1096/rdp1096a.pdf)
**Sunset Limited: The Southern Pacific Railroad and the Development of the American West* -- Orsi, Richard J. (ISBN 9780520200197)

## പുറം കണ്ണികൾ
*International Year of Family Farming (IYFF)
*UN launches International Year to spotlight role of family farms in reducing hunger, poverty
* CBC Digital Archives - What's Happening to the Family Farm?
* Found Family Farm  Family farm with educational farm tours
* Dairy Farming Today  Family Farm Profiles and an educational virtual farm tour
* Agriculture Resource for the secondary school teacher

വർഗ്ഗം:2014
വർഗ്ഗം:അന്താരാഷ്ട്ര വർഷാചരണങ്ങൾ